
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 33029 

Έγκριση του νέου Ο.Ε.Υ. του Δήμου Νέας Μάκρης Ν. Αττικής. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 12 του Ν. 1188/81, όπως αντι- 
καταστάθηκαν με την παρ. 1 του άρθρου 26 του Ν. 1832/89, 
του Ν. 1586/86, του Π.Δ. 37α/87, του Π.Δ. 22/90 και του 
άρθρου 83 του Ν. 1943/91. 

2. Τη σύμφωνη γνωμοδότηση του Υπηρεσιακού Συμβουλίου 
του άρθρου 14 του Ν. 1586/86 που διατυπώθηκε στο 6/ 
11.10.91 πρακτικό του. 

3. Τα στοιχεία του οικείου φακέλλου, αποφασίζουμε: 
Εγκρίνουμε την 126/1991 απόφαση του Δημοτικού Συμβου¬ 
λίου Ν. Μάκρης που αφορά στην ψήφιση του νέου Οργανισμού 
Εσωτερικής Υπηρεσίας του Δήμου, ο οποίος έχει ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΔΗΜΟΥ ΝΕΑΣ ΜΑΚΡΗΣ 

ΜΕΡΟΣ ΠΡΩΤΟΝ 

ΟΡΓΑΝΩΣΗ ΤΟΥ ΔΗΜΟΥ 

ΑΡΘΡΟ 1 

ΔΙΑΡΘΡΩΣΗ ΥΠΗΡΕΣΙΩΝ 

Α. ΔΗΜΑΡΧΟΣ 

1) Ιδιαίτερο Γραφείο Δημάρχου 

2) Γραφείο Τύπου - Δημοσίων Σχέσεων 

3) Γραφείο Δικηγόρου 

, 4) Γραφείο Ειδικού συνεργάτη. 

Β. ΑΝΤΙΔΗΜΑΡΧΟΙ 
Γ. ΔΙΕΥΘΥΝΤΗΣ ΥΠΗΡΕΣΙΩΝ 

1) Τμήμα Διοικητικών Υπηρεσιών 

α) Γραφείο Διοικητικών Υποθέσεων με αρμοδιότητες σε θέ¬ 
ματα: 

- Γραμματείας. Διεκπεραίωσης και Αρχείου 

- Κοινωνικής Πρόνοιας 

- Εκπαίδευσης 

- Αθλητισμού 

β) Γραφείο Κατάστασης Δημοτών με αρμοδιότητες: 

- Μητρώων και Στρατολογίας 

- Δημοτολογίων και Ιθαγένειας 

- Εκλογικά 

- Ληξιαρχείου 

γ) Γραφείο Προσωπικού με αρμοδιότητες σε θέματα: 


- Υπηρεσιακής κατάστασης του προσωπικού 

- Μεταβολές 

- Προσλήψεις 

2) Τμήμα Οικονομικών Υπηρεσιών 

α) Γ ραφείο Οικονομικής και Λογιστικής Διαχείρισης με αρμο¬ 
διότητες σε θέματα: 

- Λογιστηρίου και Εκκαθάρισης Δαπανών 

- Οικονομικής Διαχείρισης 

- Προσόδων 

- Προμηθειών 

- Δημοτικής Περιουσίας 

- Εισπράξεων - Πληρωμών 

- Διαχείρισης και αποθήκευσης υλικού 

β) Γραφείο Φορολογικών Υποθέσεων με αρμοδιότητες σε θέ¬ 
ματα φορολογίας 

3) Τμήμα Τεχνικών Υπηρεσιών 

α) Γ ραφείο Προγραμμάτων και Μελετών με αρμοδιότητες σε θέ¬ 
ματα: 

- Προγραμματισμού και μελέτης έργων 

- Κατάρτισης συμβάσεων έργων 

β) Γ ραφείο επιβλέψεων έργων και συντήρησης σχολικών κτι¬ 
ρίων με αρμοδιότητες σε θέματα: 

- Κατασκευής και επίβλεψης έργων 

- Προγραμματισμού και εκτέλεσης συντηρήσεων σχολικών 
κτιρίων 

γ) Γ ραφείο Πολεοδομίας και Τοπογραφίας με αρμοδιότητες σε 
θέματα: 

- Σχεδίου πόλης και Ε.Π.Α. 

- Τοπογραφίας 

- Κτηματολογίου 

- Κυκλοφορίας 

4) Τμήμα Εξωραϊσμού 

α) Γραφείο Ύδρευσης με αρμοδιότητες σε θέματα: 

- Συντήρησης και λειτουργίας δικτύου 

- Συνδέσεων ύδρευσης 

- Καταμέτρησης 

- Προγραμματισμού και κατανομής συνεργείων ύδρευσης 

- Ποιοτικού ελέγχου νερού 

β) Γ ραφείο υπηρεσιών περιβάλλοντος με αρμοδιότητες σε θέ¬ 
ματα: 

- Καθαριότητας 

- Ηλεκτροφωτισμού 

- Πρασίνου 

- Περιβάλλοντος 

- Προστασίας πόλεως 

- Παιδικών χαρών 

- Κινήσεων οχημάτων και συντηρήσεώς τους 

Εκτός των παραπάνω λειτουργούν, χωρίς να είναι αυτοτελή 

με την έννοια της διάταξης του άρθρου 4 του Ν. 1586/86 και τα 
εξής Γραφεία: 

1) Στον Πρόεδρο Δημοτικού Συμβουλίου 

- Γραμματεία Δημοτικού Συμβουλίου 

2) Στο Διευθυντή Υπηρεσιών 

- Γραφείο μηχανοργάνωσης και Η/Υ. 

ΜΕΡΟΣ ΔΕΥΤΕΡΟ 

ΑΡΜΟΔΙΟΤΗΤΕΣ ΟΡΓΑΝΩΝ - ΥΠΗΡΕΣΙΩΝ 
ΑΡΘΡΟ 2 

Α) ΔΗΜΑΡΧΟΣ 

1) Ιδιαίτερο Γραφείο Δημάρχου 

1) Διαθέτει γενικές γνώσεις σχετικά με τη λειτουργία του Δή¬ 
μου και τις σχετικές διατάξεις που την διέπουν. 

2) Εκτελεί κάθε έργο που του αναθέτει ο Δήμαρχος και το 
οποίο δεν ανήκει στην αρμοδιότητα των άλλων Υπηρεσιών του 
Δήμου. 

3) Τηρεί και ενεργεί σε όλες τις φάσεις την προσωπική αλληλο¬ 
γραφία του Δημάρχου. 

4) Συντάσσει τις προσκλήσεις και τα πρακτικά της Δημαρχια¬ 
κής Επιτροπής, τηρεί το αρχείο της Δ.Ε. και διεκπεραιώνει κατά 
Νόμο τις αποφάσεις της. 

5) Συντονίζει το έργο όλων των δημοτικών επιτροπών και συ¬ 
νοικιακών συμβουλίων (εκτός των ειδικών επιτροπών του Δ.Σ.). 

6) Μεταφέρει τις εντολές του Δημάρχου. 

7) Διακινεί τα διάφορα έγγραφα και τους υπηρεσιακούς φακέλ- 
λους ανάμεσα στα γραφεία και τον Δήμαρχο για υπογραφή. 

8) Δίνει οδηγίες και εντολές για λογαριασμό του Δημάρχου 
στον κλητήρα για την εκτέλεση της υπηρεσίας του. 

9) Ενημερώνει τον Δήμαρχο για τις παραστάσεις και τις υπη¬ 
ρεσιακές επισκέψεις που έχει προγραμματίσει να πραγματοποιή¬ 
σει. 

10) Τηρεί και ενημερώνει το βιβλίο αποφάσεων Δημάρχου. 

11) Ενημερώνει τον Δήμαρχο σε θέματα πολιτών για τα οποία 
δεν ήταν δυνατόν να δοθούν άμεσες καί ικανοποιητικές λύσεις. 

12) Αναγγέλλει σφο Δήμαρχο τα πρόσωπα που τον επισκέπτο¬ 
νται στο γραφείο του. 

13) Λαμβάνει τα τηλεφωνήματα που απευθύνονται στο Δή¬ 
μαρχο. Σε περίπτωση απουσίας του Δημάρχου, τηρεί σημειώσεις 
στο ειδικά τηρούμενο βιβλίο και τον ενημερώνει γι’ αυτές. 

14) Φροντίζει γενικότερα για την άμεση, κατά το δυνατόν, 
εξυπηρέτηση όλων όσων επισκέπτονται το Δήμαρχο στο γραφείο 
του. 

2) Γραφείο Τύπου - Δημοσίων Σχέσεων 

1) Καταρτίζει τα προγράμματα των εθνικών εορτών και όλων 
των επισήμων τελετών και εκδηλώσεων. 

2) Μεριμνά για το σημαιοστολισμό και την ανάλογη διακό- 
σμηση των δημοτικών καταστημάτων και των οδών της πόλης. 

3) Διεκπεραιώνει τα θέματα εθιμοτυπίας, απονομής ηθικών 
αμοιβών σε φυσικά πρόσωπα ή φορείς και συνεργασίας με τις άλ¬ 
λες αρχές της πόλης και τους γειτονικούς Δήμους ή Κοινότητες. 

4) Προγραμματίζει εκδηλώσεις επικοινωνίας του Δημάρχου 
με τους κατοίκους του Δήμου για τη διαπίστωση των αναγκών 
τους και την καταγραφή από κοντά των προβλημάτων τους. 

5) Φροντίζει σε συνεργασία με το γραφείο προμηθειών για τον 
εμπλουτισμό του Δήμου με είδη διακόσμησης και μεγαφωνικής 
μετάδοσης των οργανουμένων εορτών και άλλων παρόμοιων εκ¬ 
δηλώσεων. 

6) Μεριμνά για την έγκαιρη εκτύπωση και αποστολή των προ¬ 
σκλήσεων στα πρόσωπα που καλούνται να παραστούν στις εκδη¬ 
λώσεις που γίνονται από το Δήμο. 

7) Ενημερώνει τον Δήμαρχο για τις διάφορες γιορτές γενικά 
και δεξιώσεις που οργανώνονται από οποιεσδήποτε άλλες Αρχές, 
Σωματεία, Οργανώσεις, Συλλόγους και που έχει κληθεί να παρα- 
στεί. 

8) Οργανώνει τις διάφορες πνευματικές και πολιτιστικές εκδη¬ 


λώσεις του Δήμου και μεριμνά για την προβολή και αξιοποίησή 
τους. 

9) Μεριμνά για την έγκαιρη ψήφιση των πιστώσεων που απαι¬ 
τούνται για την πραγματοποίηση όλων των προαναφερόμενων 
δραστηριοτήτων του Δήμου. 

10) Ενεργεί κάθε τι που εξυπηρετεί και προάγει τη λειτουρ¬ 
γική σύνδεση του Δήμου με όλους τους Φορείς του Δήμου με 
σκοπό την αξιοποίηση της συλλογικής συμμετοχής στον εντοπι¬ 
σμό, την αντιμετώπιση και την επίλυση των προβλημάτων που 
απασχολούν το Δήμο. 

11) Ενημερώνει τακτικά τους δημότες με κάθε πρόσφορο 
τρόπο για την πολιτική και το έργο του Δήμου (τακτικό ενημερω¬ 
τικό δελτίο, δελτίο τύπου προς τις εφημερίδες, ανακοινώσεις, δη¬ 
μόσιες συζητήσεις κ.λπ.). 

12) Συλλέγει τις αποστελλόμενες στο Δήμο εκδόσεις, αξιολο¬ 
γεί την χρησιμότητά τους και εισηγείται στον Δήμαρχο τον τρόπο 
χρησιμοποίησής τους. 

13) Παρακολουθεί τον ημερήσιο και περιοδικό, Αθηναϊκό και 
τοπικό Τύπο και επιμελείται, εφόσον υπάρχει ανάγκη, τη δημο¬ 
σίευση ανάλογων απαντήσεων σε συνεργασία με τις αρμόδιες 
υπηρεσίες του Δήμου και τον Δήμαρχο. 

14) Αρχειοθετεί και ταξινομεί κάθε μορφής δημοσιεύματα που 
αφορούν γενικά την Τοπική Αυτοδιοίκηση αλλά και τον Δήμο ει¬ 
δικά. 

3) Γραφείο Δικηγόρου 

1) Ασχολείται, παρακολουθεί και διεκπεραιώνει όλες τις δικα¬ 
στικές υποθέσεις του Δήμου καθώς και τις υποθέσεις που απαι¬ 
τούν για την στήριξή τους και την επιτυχή τους έκβαση νομική 
κάλυψη. 

2) Παρέχει τις υπηρεσίες του κατά τις εργάσιμες ημέρες και 
ώρες, όταν δεν παρίσταται για υποθέσεις του Δήμου ενώπιον δι¬ 
καστικών ή διοικητικών αρχών. 

3) Έχει διοικητική εξάρτηση μόνο από τον Δήμαρχο και σε πε¬ 
ρίπτωση απουσίας του από το νόμιμο αναπληρωτή του. Όταν 
πρόκειται για θέματα των οποίων η αρμοδιότητα έχει νόμιμα με¬ 
ταβιβαστεί στον Αντιδήμαρχο, την προς αυτόν διοικητική δικαιο¬ 
δοσία ασκεί ο Αντιδήμαρχος. 

4) Οι διατάξεις του Ν. 1093/80 «περί τροποποιήσεως διατά¬ 
ξεων του Κώδικα περί δικηγόρων (Ν.Δ. 3026/54) και άλλων 
μερικών διατάξεων» εφαρμόζονται και επί μηνιαία αντιμισθία δι¬ 
κηγόρου του Δήμου. 

5) Ο δικηγόρος του Δήμου οφείλει να παρίσταται στις συνε¬ 
δριάσεις του Δημοτικού Συμβουλίου και της Δημαρχιακής Επι¬ 
τροπής όσες φορές συζητούνται θέματα για τα οποία υπάρχει 
ανάγκη ειδικής ενημέρωσης αυτών, καλούμενος προς τούτο με 
έγγραφη ή προφορική πρόσκληση. 

6) Είναι υποχρεωμένος να χειρίζεται νομικές υποθέσεις και να 
προσφέρει τις υπηρεσίες του καθώς περιγράφονται στον παρόντα 
Οργανισμό και σε όλα τα Νομικά Πρόσωπα του Δήμου χωρίς 
ιδιαίτερη αμοιβή. 

7) Συντάσσει τα σχέδια όλων των πράξεων συμφωνίας που 
ενεργεί ο Δήμος με οποιαδήποτε πρόσωπα, φυσικά ή νομικά, που 
αναφέρονται σε πωλήσεις, μισθώσεις, εκμισθώσεις. 

8) Επεξεργάζεται σε τελική φάση τα συντασσόμενα από τις άλ¬ 
λες Υπηρεσίες του Δήμου σχέδια συμφωνιών, διακηρύξεων κ.λπ. 
που ανάγονται στον κύκλο της αρμοδιότητάς τους. 

9) Τηρεί ειδικό πρωτόκολλο εισερχομένων και εξερχομένων 
δικαστικών εγγράφων καθώς και των επισυναπτόμενων σε αυτά 
στοιχείων. 

10) Είναι από νομική άποψη υπεύθυνος σε ότι αφορά την προ¬ 
στασία της ακίνητης Δημοτικής περιουσίας. 

11) Γνωμοδοτεί σε κάθε νομικό θέμα που αφορά τη λειτουργία 
των Υπηρεσιών του Δήμου ύστερα από ερώτημα που του υποβάλ¬ 
λει ο Δήμαρχος ή οι Προϊστάμενοι των Υπηρεσιών. 

12) Εκτός από τις ανωτέρω αρμοδιότητες ο δικηγόρος επι¬ 
λαμβάνεται και των εξής υποθέσεων: 

α) Επί απαλλοτριώσεων επιλαμβάνεται των δικαστικών και 

εξώδικων υποθέσεων που έχουν σχέση με την εφαρμογή της νο¬ 
μοθεσίας επ, αυτών και χρήζουν νομικής υποστήριξης προς το 
συμφέρον του Δήμου. 

β) Επιλαμβάνεται υποθέσεων που έχουν σχέση με την περιου¬ 
σία του Δήμου και απαιτούν δικαστικές και εξώδικες ενέργειες 
για την διασφάλιση, προστασία, επαύξηση όπως αναπροσαρμο¬ 
γές μισθώσεων, εξώσεις, ασφαλιστικά μέτρα νομής, αναγνωρι¬ 
στικές αγωγές, συμβάσεις καταστημάτων ή κατοικιών κ.λπ. 

γ) Επιλαμβάνεται των διαφορών επί φορολογικών υποθέσεων 
που προκύπτουν από την εφαρμογή της κείμενης νομοθεσίας περί 
προσόδων Δήμων και Κοινοτήτων. 

δ) Επιλαμβάνεται υποθέσεων που αφορούν την επίλυση των 
διαφορών οι οποίες προκύπτουν από την μη τήρηση των όρων 
των συμβάσεων και των διαγωνισμών, καθώς και των σχετικών 
γνωμοδοτήσεων. 

ε) Παρέχει σχετικές γνωμοδοτήσεις επί εργατικών διαφορών 
που ανακύπτουν από την εφαρμογή της κείμενης νομοθεσίας στα 
πολιτικά ή διοικητικά δικαστήρια. 

4) Γραφείο ειδικού συνεργάτη 

Κύριες αρμοδιότητες του Γραφείου ειδικού συνεργάτη είναι: 

Επιτελικές - Συντονιστικές - Συμβουλευτικές - Οργανωτι¬ 
κές. 

Ο ειδικός συνεργάτης δεν έχει εκτελεστικές αρμοδιότητες, δεν 
αποφασίζει, μόνο εισηγείται σε συνεργασία πάντα με τις αρμόδιες 
υπηρεσίες. Το γραφείο αυτό το οποίο δεν αποτελείται από μόνι¬ 
μους υπαλλήλους επιλαμβάνεται τον προγραμματισμό, συντονι¬ 
σμό και σχεδίασμά σε ετήσια βάση ή σε τετραετή βάση και σε μα¬ 
κροχρόνια προοπτική. 

Κάνει σχέδια και προμελέτες προτάσεων για: 

- Ιεράρχηση δραστηριοτήτων, προτάσεις για το σχεδίασμά 
του προϋπολογισμού. 

- Υποβολή μελετών και προτάσεων χρηματοδότησης προ¬ 
γραμμάτων ανάπτυξης, εκπαίδευσης, εξοπλισμού κ.λπ. σε Δημό¬ 
σιους και Διεθνείς φορείς. 

- Διαμόρφωση προτάσεων οργάνωσης υπηρεσιών και συντονι¬ 
σμού δραστηριοτήτων όπως: Οργάνωση κοινωνικών παροχών, 
ανάπτυξη δραστηριοτήτων που αφορούν λαϊκή επιμόρφωση και 
εκπαίδευση, προγράμματα υγείας, αθλητισμού, πολιτιστικά, δηλ. 
δραστηριότητες που δεν έχουν τρέχοντα υπηρεσιακό χαρα¬ 
κτήρα. 

ΑΡΘΡΟ 3 
ΑΝΤΙΔΗΜΑΡΧΟΣ 

Οι αρμοδιότητες του Αντιδημάρχου ρυθμίζονται εκάστοτε με 
αποφάσεις του Δημάρχου κατ’ εφαρμογή του ισχύοντα Κώδικα 
Δήμων και Κοινοτήτων. 

ΑΡΘΡΟ 4 

ΔΙΕΥΘΥΝΤΗΣ ΥΠΗΡΕΣΙΩΝ 

1) Ασκεί τη διεύθυνση (εντολή - έλεγχο - εποπτεία - συντονι¬ 
σμό - εφαρμογή) όλων των Υπηρεσιών του Δήμου. Παρακολου¬ 
θεί την άσκηση των αρμοδιοτήτων και των καθηκόντων τους, σε 
όλες τις βαθμίδες αυτών, καθώς αυτά ορίζονται σύμφωνα με τις 
γενικές διατάξεις του Νόμου και τα όσα αναφέρονται με λεπτομέ¬ 
ρειες στον παρόντα Οργανισμό καθώς και τις οικείες κανονιστικές 
αποφάσεις του Δημάρχου. 

2) Κάνει προτάσεις στον Δήμαρχο για την λήψη μέτρων που 
έχουν ως σκοπό τον συντονισμό των διαφόρων ενεργειών των 
Υπηρεσιών του Δήμου. 

3) Ασκεί τις αρμοδιότητες που έχει από το Νόμο ή που του 
έχουν ανατεθεί με εξουσιοδότηση. 

4) Παραλαμβάνει και αποσφραγίζει την αλληλογραφία του 
Δήμου και την παραδίδει στο γραφείο διοικητικών υποθέσεων για 
πρωτοκόλλησή της και διανομή στα αρμόδια τμήματα και γρα¬ 
φεία. 

5) Ενημερώνεται για κάθε εισήγηση που γίνεται στο Δήμαρχο 


από όλα τα Τμήματα και Γραφεία. 

6) Παρακολουθεί την σχετική για τους Ο.Τ.Α. νομοθεσία και 
ενημερώνει τις Δημοτικές Υπηρεσίες και τον Δήμαρχο. 

7) Συνεργάζεται με τις Υπηρεσίες του Δήμου για την προώ-, 
θηση νομοθετημένων διαδικασιών όπως προγράμματα εκτελε-ί 
στέων έργων, λογοδοσία κ.λπ. 

8) Σε συνεργασία με τις Υπηρεσίες και το Δικηγόρο του Δήμου 
παρακολουθεί την πορεία και την έκβαση των δικαστικών υποθέ¬ 
σεων του Δήμου. 

9) Στην αποκλειστική του δικαιοδοσία υπάγονται θέματα της 
Τοπικής Αυτοδιοίκησης που αφορούν την εξέλιξη και λειτουργία 

της· 

10) Καταρτίζει σε δεύτερο βαθμό τις εκθέσεις υπηρεσιακής 
ικανότητας του Προσωπικού του Δήμου. 

11) Φροντίζει για την διατήρηση ομαλών και αποδοτικών 
υπηρεσιακών σχέσεων ανάμεσα στο Δήμο και τους συναλλασσό¬ 
μενους με αυτόν Οργανισμούς και Υπηρεσίες. 

12) Έχει την ευθύνη της εγκατάστασης των Υπηρεσιών στα 
Δημοτικά καταστήματα και της διαμόρφωσης των γραφείων 
μέσα σ’ αυτά. 

13) Βάσει των διατάξεων του άρθρου 175 και μετά του Ν. 
1188/81 ασκεί τις οριζόμενες πειθαρχικές δικαιοδοσίες του. 

14) Εισηγείται στον Δήμαρχο τη μετάταξη, κατανομή, μετα¬ 
κίνηση και όλες τις υπηρεσιακές μεταβολές στο προσωπικό του 
Δήμου. 

15) Επισημαίνει τις τυχόν παρατηρούμενες ατέλειες στη λει¬ 
τουργία των Υπηρεσιών του Δήμου και εισηγείται στον Δήμαρχο 
την επιβολή των αναγκαίων, κατά τη γνώμη του, μεταβολών. 

16) Ασκεί κάθε άλλη αρμοδιότητα η οποία πηγάζει από τη γε¬ 
νικότερη αποστολή της, είτε αυτή δημιουργείται αυτοδίκαια κατά 
την άσκηση των καθηκόντων της Διεύθυνσης, είτε ανατίθεται από 
τον Δήμαρχο και το Δημοτικό Συμβούλιο. 

Α. ΤΜΗΜΑΤΑ 

Το κάθε τμήμα έχει την ευθύνη για τη νόμιμη, σωστή και απο¬ 
δοτική λειτουργία των γραφείων που το συγκροτούν κάτω από 
την ενιαία διεύθυνση του Προϊσταμένου του Τμήματος και με τις 
αρμοδιότητες που ορίζονται για το καθένα-απ’ αυτά. 

Ειδικότερα: 

1) Εισηγούνται ιεραρχικά τα θέματα της αρμοδιότητάς τους. 

2) Έχουν την ευθύνη για τον έλεγχο και την θεώρηση όλων 
των εγγράφων των γραφείων της δικαιοδοσίας τους. 

3) Συνεργάζονται, βοηθούν, συντονίζουν και κατευθύνουν τους 
υπαλλήλους που υπηρετούν μαζί τους προκειμένου να εξυπηρε¬ 
τούνται κατά τον καλύτερο δυνατό τρόπο τα συμφέροντα του Δή¬ 
μου και των δημοτών. Έχουν επίσης την ευθύνη για τη νόμιμη 
και έγκαιρη διεκπεραίωση των υποθέσεων αρμοδιότητάς τους. 

4) Οι Προϊστάμενοι των τμημάτων παραλαμβάνουν τις υπηρε¬ 
σιακές εισηγήσεις των υπαλλήλων της δικαιοδοσίας τους, τις 
οποίες τις δέχονται, απορρίπτουν ή τροποποιούν. 

5) Μεριμνούν για τις τοιχοκολλήσεις των ανακοινώσεων και 
για την κοινοποίηση των διακηρύξεων που εμπίπτουν"στην αρμο- 
διότητά τους. 

6) Καταρτίζουν σε πρώτο βαθμό τις εκθέσεις υπηρεσιακής ικα¬ 
νότητας του προσωπικού που υπάγεται διοικητικά στο Τμήμα 
τους. 

7) Μεριμνούν και εποπτεύουν τη γρήγορη και σωστή εξυπηρέ¬ 
τηση των πολιτών και επιλαμβάνονται δυσεπίλυτων θεμάτων 
παίρνοντας πρωτοβουλία την υπέρ του πολίτη νόμιμη λύση τους. 

1) ΤΜΗΜΑ ΔΙΟΙΚΗΤΙΚΩΝ ΥΠΗΡΕΣΙΩΝ 

Α) ΓΡΑΦΕΙΟ ΔΙΟΙΚΗΤΙΚΩΝ ΥΠΟΘΕΣΕΩΝ 

α) Ως προς το Πρωτόκολλο, τη διεκπεραίωση και το Αρχείο 

1) Πρωτοκολλεί, διεκπεραιώνει και αρχειοθετεί την αλληλο¬ 
γραφία που του παραδίνεται από τον Διευθυντή των Υπηρεσιών. 

2) Παραδίδει τα διάφορα έγγραφα στα αρμόδια γραφεία για 
ενέργεια. 

3) Αναθέτει στον κλητήρα την επίδοση διαφόρων εγγράφων 

στους ενδιαφερομένους και του παραδίδει την σχετική αλληλο¬ 
γραφία του Δήμου, προκειμένου να την παραδώσει στο ταχυδρο¬ 
μείο. 

4) Μεριμνά για την επίδοση εγγράφων ή ανακοινώσεων στους 
δημότες ή γενικά κατοίκους της πόλης. 

5) Προβαίνει στην ανάρτηση σχετικών αποφάσεων, ανακοινώ¬ 
σεων, προγραμμάτων, κλήσεων στο πλαίσιο των δημόσιων ανα¬ 
κοινώσεων. 

6) Έχει την ευθύνη για την καλή διατήρηση και διασφάλιση 
των αρχείων του Δήμου. 

7) Τηρεί, φυλάσσει και χειρίζεται υπεύθυνα την στρογγυλή 
σφραγίδα του Δήμου. 

8) Στο γραφείο αυτό διακτυλογραφούνται όλα τα έγγραφα του 
Δήμου. Με απόφαση του Δημάρχου η δουλειά αυτή, για κάθε 
Τμήμα ή Γραφείο χωριστά, είναι δυνατό να ανατίθεται σε συγκε¬ 
κριμένο υπάλληλο που διοικητικά ανήκει σε αυτό. 

β) Ως προς την Κοινωνική Πρόνοια 

1) Έχει την ευθύνη εφαρμογής προγραμμάτων κοινωνικών 
παροχών από το Δήμο. 

2) Αναπτύσσει συνεργασία με ψυχίατρους, ψυχολόγους, παι¬ 
δαγωγούς και με άλλες Αρχές ή Υπηρεσίες του Δημοσίου και Ιδι¬ 
ωτικού φορέα με σκοπό την βοήθεια και προσπάθεια αντιμετώπι¬ 
σης προσωπικών ή οικογενειακών προβλημάτων δημοτών - κα¬ 
τοίκων. 

3) Δημιουργεί ομάδες ατόμων με ειδικές ανάγκες ή συναφή 
προβλήματα. 

4) Τηρεί στατιστικά στοιχεία για τις συναφείς ανάγκες των κα¬ 
τοίκων - δημοτών έτσι ώστε να ενημερώνεται η Διοίκηση του Δή¬ 
μου για την χάραξη της Κοινωνικής Πολιτικής. 

5) Ενεργεί για τη δημιουργία νέων τομέων κοινωνικής δρά¬ 
σης, σε θέματα υγιεινής και κοινωνικού σχεδιασμού. 

6) Συνεργάζεται συστηματικά με όλες τις Κοινωνικές Υπηρε¬ 
σίες που λειτουργούν στην ευρύτερη περιοχή. 

7) Διοργανώνει εκδηλώσεις με σκοπό την ενημέρωση των κα¬ 
τοίκων πάνω σε θέματα κοινωνικού προβληματισμού. 

8) Τηρεί και ενημερώνει καταστάσεις και ειδικούς -φακέλλους 
με τα άτομα ή τις οικογένειες που αντιμετωπίζουν προβλήματα 
και έχουν ανάγκη ιδιαίτερης κοινωνικής φροντίδας. 

9) Εισηγείται στον Δήμαρχο τις περιπτώσεις για τις οποίες ο 
Δήμος πρέπει να ενεργήσει για την παροχή βοήθειας σε χρήμα, 
φάρμακα, ρούχα ή άλλα παρόμοια είδη για την οποία θα απαιτη¬ 
θεί διαδικασία οικονομικής επιβάρυνσής του. 

10) Ενημερώνει τις αρμόδιες Αρχές για τα προγράμματα κοι¬ 
νωνικής πολιτικής του Δήμου και επιδιώκει την συνεργασία τους 
και συμπαράστασή τους. 

11) Επιμελείται τη διενέργεια εράνων σε συνεργασία με τους 
αρμόδιους φορείς. 

γ) Ως προς την εκπαίδευση και τον Αθλητισμό 

1) Μεριμνά για την εφαρμογή των ειδικών προγραμμάτων 
λαϊκής εκπαίδευσης. 

2) Φροντίζει για την συγκρότηση, σωστή λειτουργία των σχο¬ 
λικών επιτροπών και υποβοηθά το έργο τους. 

3) Ενημερώνει τον Δήμαρχο για κάθε θέμα και κάνει τις ανά¬ 
λογες εισηγήσεις. 

4) Αποτελεί τον σύνδεσμο του Δήμου με τα Αθλητικά Σωμα¬ 
τεία και υποβοηθά το έργο του Δήμου στον Αθλητικό Τομέα. 

5) Γενικά, έχει ως σκοπό την εκπαιδευτική και αθλητική ανά¬ 
πτυξη της ευρύτερης περιοχής του Δήμου. 

Β) ΓΡΑΦΕΙΟ ΚΑΤΑΣΤΑΣΗΣ ΔΗΜΟΤΩΝ 

1) Φροντίζει για τις εγγραφές των δημοτών και τις σχετικές 
μεταβολές στα δημοτολόγια. 

2) Καταρτίζει και τηρεί τα σχετικά βιβλία και τους φακέλλους 
των οικογενειακών μερίδων. 

3) Χορηγεί τα απαιτούμενα πιστοποιητικά προσωπικής και οι¬ 
κογενειακής κατάστασης, ταυτοπροσωπίας, απορίας κ.λπ. 

4) Είναι υπεύθυνο για τη διατήρηση των μητρώων, των στρατολο¬ 
γικών πινάκων και των δημοτολογίων σε καλή κατάσταση. 


5) Ενεργεί τις προβλεπόμενες διαδικασίες για τη διόρθωση 
των τυχόν εσφαλμένων εγγραφών στα δημοτολόγια και μητρώα 
αρρένων. 

6) Μεριμνά για την εφαρμογή των διατάξεων περί Ελληνικής 
Ιθαγένειας. 

7) Καταρτίζει ετησίως τα μητρώα αρρένων, τα ενημερώνει και 
τηρεί αρχείο των αποφάσεων περί των μεταβολών που επέρχο¬ 
νται σε αυτά. 

8) Συντάσσει ετήσιους στρατολογικούς πίνακες. 

9) Μεριμνά για τη δημοσίευση ή επίδοση κάθε σχετικού στρα¬ 
τολογικού εγγράφου. 

10) Ενημερώνει τους υπόχρεους για τις στρατολογικές τους 
υποχρεώσεις. 

11) Συντάσσει και τηρεί τα μητρώα διαφόρων απογραφών 
στρατολογικού ενδιαφέροντος. 

12) Εκτελεί τις ανατιθέμενες στο Δήμο εργασίες σχετικά με τη 
γενική απογραφή του πληθυσμού. 

δ) Στον τομέα των Εκλογών 

1) Χειρίζεται όλα τα θέματα εγγραφής, διαγραφής και μετε- 
γραφής στους εκλογικούς καταλόγους. 

2) Τηρεί τους εκλογικούς καταλόγους του Δήμου και εκδίδει 
τα σχετικά πιστοποιητικά για την εγγραφή σ’ αυτούς νέων εκλο¬ 
γέων. 

3) Παραλαμβάνει και συμπληρώνει τα δικαιολογητικά για την 
έκδοση ή διόρθωση εκλογικών βιβλιαρίων, τα υποβάλλει στην 
αρμόδια Αρχή και μετά την επιστροφή τους τα παραδίδει στους 
δικαιούχους. 

4) Εκτελεί κάθε εργασία σχετική με την προετοιμασία και τη 
διεξαγωγή των Βουλευτικών και Δημοτικών Εκλογών. 

ε) Σχετικά με το Ληξιαρχείο 

1) Συντάσσει και εκδίδει τις ληξιαρχικές πράξεις γεννήσεως, 
θανάτου, γάμου, βάπτισης κ.λπ. 

2) Τηρεί τα κύρια και βοηθητικά ληξιαρχικά βιβλία, φακέλ¬ 
λους και υποφακέλλους των δηλουμένων ληξιαρχικών γεγονό¬ 
των. 

3) Χορηγεί όλα τα σχετικά πιστοποιητικά, αποσπάσματα και 
αντίγραφα ληξιαρχικών πράξεων για δημόσια, σχολική, εκκλη¬ 
σιαστική κ.λπ. χρήσεις. 

4) Τηρεί και φυλάσσει την σφραγίδα του Ληξιαρχείου. 

5) Συντάσσει - καταχωρεί στο προβλεπόμενο από το νόμο βι¬ 
βλίο τις εκθέσεις βαπτίσεων, ονοματοθεσίας, διαζυγίων, μεταβο¬ 
λής θρησκεύματος κ.λπ. εφόσον αυτά τα γεγονότα συνέβησαν 
στην περιφέρεια του Ληξιαρχείου. 

6) Ανακοινώνει τις μεταβολές της προσωπικής κατάστασης 
των φυσικών προσώπων που συμβαίνουν στην περιφέρεια του Λη¬ 
ξιαρχείου. 

7) Αποστέλλει αντίγραφα των συντασσομένων εκθέσεων βα¬ 
πτίσεων και μεταβολής ή προσθήκης στοιχείων ληξιαρχικών 
πράξεων στα Ληξιαρχεία στα οποία βρίσκονται συνταγμένες οι οι¬ 
κείες ληξιαρχικές πράξεις. 

8) Αποστέλλει αντίγραφα των ληξιαρχικών πράξεων γεννή¬ 
σεων αρρένων τέκνων στους Δήμους ή στις Κοινότητες όπου 
έχουν τη νόμιμη κατοικία τους οι γονείς τους. 

9) Τηρεί σχετικό πρωτόκολλο στο οποίο περνιέται η αλληλο¬ 
γραφία σε θέματα αρμοδιότητάς του. 

10) Γενικά ενεργεί σύμφωνα με την ισχύουσα κάθε φορά νομο¬ 
θεσία «περί ληξιαρχικών πράξεων». 

11) Συμπληρωματικά, στο γραφείο αυτό ανατίθεται η παρα¬ 
κολούθηση και διεκπεραίωση των θεμάτων Ο.Γ.Α. 

Γ) ΓΡΑΦΕΙΟ ΠΡΟΣΩΠΙΚΟΥ 

1) Ενεργεί τις διαδικασίες για τις προσλήψεις προσωπικού Δή¬ 
μου. 

2) Συντάσσει τον Οργανισμό Εσωτερικής Υπηρεσίας σε συνερ¬ 
γασία με τον Προϊστάμενο του Τμήματος. 

3) Διεξάγει όλες τις υπηρεσιακές υποθέσεις που αφορούν θέ¬ 
ματα του τακτικού και με σχέση εργασίας Ιδιωτικού Δικαίου προ- 

σωπιχού του Δήμου (μετατάξεις, μεταβολές στην υπηρεσιακή κα¬ 
τάσταση, μεταθέσεις, αποσπάσεις, μονιμοποιήσεις κ.λπ.). 

4) Τηρεί τα μητρώα των τακτικών υπαλλήλων και του προσω¬ 
πικού με σχέση εργασίας Ιδιωτικού Δικαίου. 

5) Μεριμνά για την εφαρμογή των διατάξεων που αφορούν την 
υπηρεσιακή κατάσταση του προσωπικού του Δήμου. 

6) Συντάσσει πίνακες αρχαιότητας υπαλλήλων ή άλλους πα¬ 
ρεμφερείς πίνακες. 

7) Όσον αφορά το προσωπικό με σχέση εργασίας Ιδιωτικού 
Δικαίου, τηρεί ενημερωμένους ατομικούς φακέλλους. 

8) Ενημερώνει διαρκώς τον πίνακα στον οποίο εμφαίνεται η 
οργανική διάρθρωση των υπηρεσιών του Δήμου και την κατα¬ 
νομή του προσωπικού στις αντίστοιχες θέσεις. 

9) Συγκεντρώνει, συντάσσει τα απαιτούμενα δικαιολογητικά 
και προέρχεται στις απαιτούμενες ενέργειες, για την απονομή σύ¬ 
νταξης και μηνιαίου ισοβίου βοηθήματος του ΤΑΔΚΥ. 

10) Μεριμνά για την τακτική και έγκαιρη πληρωμή των κάθε 
είδους αποδοχών του προσωπικού του Δήμου. 

11) Ανακοινώνει στο προσωπικό του Δήμου το ισχύον κάθε 
φορά ωράριο εργασίας και επιβλέπει την τήρησή του. 

12) Ανακοινώνει στο προσωπικό του Δήμου τις εγκύκλιες δια¬ 
ταγές και αποφάσεις του Δημάρχου που αναφέρονται στην κατά¬ 
σταση του προσωπικού και στη λειτουργία των Υπηρεσιών. 

13) Συγκεντρώνει τα παραστατικά στοιχεία και βάσει αυτών 
συντάσσει μισθοδοτικές καταστάσεις. 

14) Επιμελείται τη διαδικασία παρακράτησης και απόδοσης 
των υπέρ τρίτων κρατήσεων και ασφαλιστικών εισφορών επί της 
μισθοδοσίας του προσωπικού. 

15) Επιμελείται για την παρακράτηση και απόδοση των τυχόν 
επιβαλλομένων στο προσωπικό προστίμων. 

16) Τηρεί σε ειδικό αρχείο τις συμβάσεις του προσωπικού του 
Δήμου με σχέση εργασίας Ιδιωτικού Δικαίου. 

17) Εκδίδει τα δικαιολογητικά που απαιτούνται για την απο¬ 
νομή σύνταξης, βοηθήματος ή επιδομάτων στο προσωπικό του 
Δήμου. 

18) Εισηγείται οποιοδήποτε θέμα έχει σχέση με το προσωπικό 
του Δήμου γενικά, την διάρθρωση των Υπηρεσιών, τις αρμοδιό¬ 
τητες και τον Οργανισμό Εσωτερικής Υπηρεσίας. 

19) Προμηθεύεται και επικολλά τα ένσημα του ΙΚΑ στα βι¬ 
βλιάρια των ασφαλισμένων εργατών και υπαλλήλων. 

20) Επιμελείται οτιδήποτε ανάγεται στην σύνταξη των εκθέ¬ 
σεων υπηρεσιακής ικανότητας του υπαλληλικού και εργατοτεχνι- 
κού προσωπικού του Δήμου και επιλαμβάνεται για την αρχειοθέ¬ 
τησή τους. 

21) Κοινοποιεί στο γραφείο εκκαθάρισης δαπανών όλες τις 
επερχόμενες στους υπαλλήλους και εργατοτεχνικό προσωπικό 
μεταβολές. 

2) ΤΜΗΜΑ ΟΙΚΟΝΟΜΙΚΩΝ ΥΠΗΡΕΣΙΩΝ 

Το Τμήμα των Οικονομικών Υπηρεσιών πέρα από τα καθορι¬ 
ζόμενα στην παράγραφο του παρόντος Κανονισμού καθήκοντά 
του έχει και τα εξής: 

1) Εισηγείται στο Διευθυντή και το Δήμαρχο τη λήψη μέτρων 
και την οργάνωση των Οικονομικών Υπηρεσιών για την αύξηση 
των εσόδων του Δήμου. 

2) Παρακολουθεί τα έσοδα και έξοδα του Δήμου και συντάσσει 
κάθε μήνα καταστάσεις εσόδων και εξόδων τις οποίες υποβάλλει 
στο τέλος του μήνα στο Δήμαρχο και Διευθυντή του Δήμου. 

3) Εισηγείται και συνεργάζεται με το Δήμαρχο και τη Δημαρ¬ 
χιακή Επιτροπή για όλα τα οικονομικά θέματα του Δήμου. 

4) Καταρτίζει το πρόγραμμα προμηθειών του Δήμου και μερι¬ 
μνά για την καλή εκτέλεσή του. 

5) Τηρεί χωριστό αρχείο της Υπηρεσίας του με τον πιο πρό¬ 
σφορο τρόπο. 

6) Ενημερώνεται επί των οικονομικών των Νομικών Προσώ¬ 
πων του Δήμου, των Δημοτικών Επιχειρήσεων καθώς και όλων 
των φορέων που ασκούν οικονομικές δραστηριότητες μέσα στα 
όρια του Δήμου. 


Α) ΓΡΑΦΕΙΟ ΟΙΚΟΝΟΜΙΚΗΣ ΚΑΙ ΛΟΓΙΣΤΙΚΗΣ 
ΔΙΑΧΕΙΡΙΣΗΣ 

1) Καταρτίζει με τον Προϊστάμενο του Τμήματος και τις αρμό¬ 
διες υπηρεσίες του Δήμου το σχέδιο προϋπολογισμού του Δήμου. 

2) Παρακολουθεί την πορεία εκτέλεσης του προϋπολογισμού 
και εισηγείται τις τυχόν αναμορφώσεις. 

3) Τηρεί ειδικό αρχείο προϋπολογισμών και απολογισμών του 
Δήμου με όλες τις σχετικές εγκριτικές αποφάσεις. 

4) Συγκεντρώνει στατιστικά στοιχεία τα οποία επεξεργάζεται 
προς συναγωγή συμπερασμάτων χρήσιμων για το γενικό προ¬ 
γραμματισμό του Δήμου. 

5) Συγκεντρώνει και καταχωρεί στα οικεία λογιστικά βιβλία 
τα αποτελέσματα από την εκτέλεση του σκέλους των εξόδων του 
προϋπολογισμού. 

6) Συντάσσει εισηγήσεις για την ψήφιση των μαζικών πιστώ¬ 
σεων του προϋπολογισμού. 

7) Καταχωρεί στα οικεία βιβλία τις με τον προϋπολογισμό χο¬ 
ρηγούμενες κάθε είδους πιστώσεις και ενημερώνει με ειδική κα¬ 
τάσταση το Δήμαρχο για τις τυχόν γενόμενες υπερβάσεις. 

8) Ασκεί τις αρμοδιότητες της διάταξης του άρθρου 23 παρ. 2 
του από 17-5/15.6.1959 Β.Δ. «περί οικονομικής διοίκησης και 
λογιστικών των Δήμων και Κοινοτήτων» με όλες τις απ’ αυτές 
προκύπτουσες ευθύνες. 

9) Τηρεί και ελέγχει τους από την αρμόδια ταμειακή υπηρεσία 
καταρτιζόμενους απολογιστικούς πίνακες όσον αφορά το σκέλος 
των εξόδων. 

10) Αναλαμβάνει δια του Προϊσταμένου αυτού την παγία προ¬ 
καταβολή. 

α) Ως προς την εκκαθάριση των δαπανών 

1) Ελέγχει και ταξινομεί τα αποστελλόμενα στο Δήμο απολο¬ 
γιστικά στοιχεία, συμπληρώνει αυτά και τα ετοιμάζει για τον τε¬ 
λικό έλεγχό τους από τη Δημαρχιακή Επιτροπή και το Δημοτικό 
Συμβούλιο. 

2) Ελέγχει τη νομιμότητα και πληρότητα των δικαιολογητι- 
κών και των παραστατικών στοιχείων γενικά κάθε δαπάνης και 
εκδίδει τα χρηματικά εντάλματα πληρωμής τα οποία μετά την 
υπογραφή τους προωθεί στο Ταμείο για την εξόφλησή τους. 

3) Ενεργεί την σύμφωνα με τις διατάξεις του Δ.Κ.Κ. και του 
περί οικονομικής Διοίκησης και λογιστικού των Δήμων και Κοι¬ 
νοτήτων Δ/τος εκκαθάριση των δαπανών του Δήμου. 

4) Συντάσσει τις εκκαθαριστικές αποφάσεις του Δημάρχου. 

5) Εκδίδει τις οίκοθεν εντολές για την τακτοποίηση των χρη¬ 
ματικών ενταλμάτων από επιστροφές αχρεωστήτως καταβληθέ- 
ντων. 

6) Παρακολουθεί και ενημερώνει τα στοιχεία των τοκοχρεω¬ 
λυτικών δανείων του Δήμου και ενεργεί για την έγκαιρη εκπλή¬ 
ρωση των συναφών υποχρεώσεών του. 

7) Αναφέρει αμέσως στον Προϊστάμενο του Τμήματος και τον 
Δήμαρχο κάθε περίπτωση που θα υποπέσει τυχόν στην αντίληψή 
του και από την οποία πιθανόν να παραβλάπτονται οικονομικά τα 
συμφέροντα του Δήμου. 

8) Τα χρηματικά εντάλματα φέρουν στο στέλεχος τη μονο¬ 
γραφή του εκδίδοντος αυτά υπαλλήλου, με την έννοια της ορθής 
σ’ αυτό μεταφοράς των εντελλομένων ποσών από την εκκαθαρι¬ 
στική της δαπάνης πράξη του Δημάρχου. 

9) Τα στελέχη του εντάλματος παραμένουν όπως έχουν στο 
σώμα αυτού και αποτελούν συραμμένά τεύχη τα οποία αρχειοθε¬ 
τούνται κάθε χρόνο κατ’ αύξοντα αριθμό. 

Β) Ως προς τις προμήθειες και τη διαχείριση του υλικού 

1) Πραγματοποιεί τις αναγκαίες προμήθειες των υλικών. 

2) Φροντίζει για τη σύσταση και λειτουργία νομίμων επιτρο¬ 
πών προμηθειών και δημοπρασιών. 

3) Επιβλέπει την αποθήκη των αναλωσίμων υλικών. 

4) Τηρεί βιβλίο ή καρτέλλες αποθήκης. 

5) Ελέγχει και παραλαμβάνει τα προμηθευόμενα υλικά και τα 
διαθέτει στις αρμόδιες υπηρεσίες και συνεργεία μετά από διατα¬ 
κτικά σημειώματα και αποδεικτικά παραλαβής των αρμόδιων 
υπαλλήλων ή εργατών. 

6) Έχει πλήρη ευθύνη για την ασφαλή φύλαξη, καλή συντή¬ 
ρηση και συνετή διαχείριση των υλικών. 

7) Επιμελείται και ενεργεί όλες τις διαδικασίες για την παραγ¬ 
γελία των προμηθειών και την έγκαιρη παραλαβή των κάθε εί¬ 
δους προμηθευομένων υλικών και ειδών. 

8) Εισηγείται την εκποίηση του για διάφορους λόγους μη χρή¬ 
σιμου υλικού ή την καταστροφή αυτού λόγω παλαιότητας και 
ενεργεί για την τήρηση της αναγκαίας για το σκοπό αυτό διαδι¬ 
κασίας. 

9) Ενεργεί τα νόμιμα για τη βεβαίωση του αντιτίμου κάθε ζη¬ 
μιάς που προκύπτει λόγω απώλειας ειδών ή υλικών σε βάρος 
τους έχοντος την ευθύνη γι’ αυτή υπολόγου. 

10) Τηρεί στατιστικούς πίνακες για τα προμηθευόμενα είδη, 
κάθε έτος, με όλα τα στοιχεία που διευκολύνουν τον έλεγχο των 
προμηθειών και την καλύτερη οργάνωσή τους. 

11) Επιμελείται τον εφοδιασμό των Υπηρεσιών με τα ανα¬ 
γκαία για τη λειτουργία τους είδη. 

12) Παρακολουθεί τις τιμές των ειδών που διαχειρίζεται και 
ενημερώνει το Δήμαρχο και τις επιτροπές προμηθειών σχετικά μ’ 
αυτές. 

13) Αξιολογεί τα στατιστικά στοιχεία κατανάλωης των διαφό¬ 
ρων υλικών σε σχέση με το βαθμό απορρόφησης αυτών και τα 
χρονικά όρια μέσα στα οποία αυτά απορροφήθηκαν. 

γ) Ως προς τις προσόδους 

1) Μελετά κάθε θέμα και κάνει εισηγήσεις που αφορούν την 
ανάπτυξη και βελτίωση των εσόδων του Δήμου. 

2) Παρακολουθεί την απόδοση από το Δημόσιο των συνει- 
σπραττομένων φόρων και τελών. 

3) Παρακολουθεί και ενεργεί για την έγκαιρη απόδοση στο 
Δήμο των χορηγουμένων εισφορών και οικονομικών ενισχύ¬ 
σεων. 

4) Είναι υπεύθυνο για τον έλεγχο των στοιχείων βεβαίωσης 
κάθε δημοτικής προσόδου και για τη βεβαίωσή της. 

5) Ενεργεί την τελική βεβαίωση των οίκοθεν βεβαιουμένων 
εσόδων του Δήμου. 

6) Επιμελείται την κοινοποίηση κάθε είδους εγγράφων προ¬ 
σκλήσεων και ειδοποιήσεων που αφορούν τη βεβαίωση των δη¬ 
μοτικών εσόδων. 

7) Επιμελείται και ενεργεί τις διαδικασίες για την πραγματο¬ 
ποίηση των συναπτομένων από το Δήμο δανείων. 

8) Παρακολουθεί την εξέλιξη των χορηγήσεων και ενημερώνει 
τα σχετικά βιβλία. 

9) Παρέχει τα απαραίτητα στοιχεία στους φορείς είσπραξης 
των δημοτικών προσόδων. 

10) Παρέχει τα απαραίτητα στοιχεία για την σύνταξη του ετή¬ 
σιου προϋπολογισμού εσόδων του Δήμου καθώς και των σχετι¬ 
κών αναμορφώσεων αυτού. 

11) Παρακολουθεί το ρυθμό είσπραξης των προσόδων και ει- 
σηγείται στο Δήμαρχο τη σχετική ενημέρωση του Ταμία που 
ασκεί τη διαχείριση του Δήμου σε περιπτώσεις καθυστερή¬ 
σεων. 

12) Συνεργάζεται με το γραφείο λογιστηρίου και παρακολου¬ 
θεί τη διαμόρφωση των τοκοχρεωλυσίων και τις γενόμενες παρα¬ 
κρατήσεις για την εξόφληση των δανείων. 

δ) Ως προς τη Δημοτική Περιουσία 

1) Ενεργεί ότι είναι αναγκαίο για τη διαφύλαξη της ακίνητης 
περιουσίας του Δήμου. 

2) Επιμελείται τη σύνταξη του κτηματολογίου και τη συνεχή 
ενημέρωσή του. 

3) Εισηγείται στο Δήμαρχο συμφέρουσες περιπτώσεις για την 
αγορά ακινήτων. 

4) Καταρτίζει τους σχετικούς όρους διακήρυξης για την εκμί- 
σθωση ή εκποίηση ακινήτων πραγμάτων του Δήμου. 

5) Ενεργεί τη βεβαίωση των εσόδων που προέρχονται από την 
εκμετάλλευση της ακίνητης περιουσίας του Δήμου. 

6) Διεκπεραιώνει κάθε εργασία για την ολοκλήρωση της από¬ 


κτησης κληροδοσιών και δωρεών ακινήτων. 

7) Αναφέρει στο Δήμαρχο κάθε πράξη παραβίασης των δικαι¬ 
ωμάτων του Δήμου επί των ακινήτων του και παρακολουθεί την 
έκβαση των κινουμένων διοικητικών ή δικαστικών μέτρων. 

8) Εισηγείται στο Δήμαρχο τρόπους αξιοποίησης και εκμετάλ¬ 
λευσης της ακίνητης περιουσίας του Δήμου. 

9) Διεκπεραιώνει κάθε διοικητική ενέργεια που αφορά τη στέ¬ 
γαση των δημοτικών υπηρεσιών, ή άλλων υπηρεσιών. 

δ) Ως προς την είσπραξη εσόδων του Δήμου 

1) Η ταμειακή υπηρεσία του Δήμου ασκείται από το Δημόσιο 
Ταμείο στου οποίου τη δικαιοδοσία υπάγεται η Δημοτική περιφέ¬ 
ρεια. 

2) Οι εισπράκτορες εισπράττουν όλα τα έσοδα του Δήμου που 
περιλαμβάνονται στον προϋπολογισμό του και που καθιερώνονται 
με ειδικές αποφάσεις του Δημοτικού Συμβουλίου. 

3) Παραχωρούν στο Δήμαρχο στοιχεία σχετικά με τις ενεργού- 
μενες εισπράξεις και τις παρατηρούμενες καθυστερήσεις. 

4) Τηρούν το οριζόμενο από το Νόμο ωράριο εργασίας που 
διαμορφώνεται γι’ αυτούς με απόφαση του Διευθυντή του Δημο¬ 
σίου Ταμείου όπου υπάγονται. 

5) Έχουν όλες τις ευθύνες και υποχρεώσεις που έχουν οι επι¬ 
μελητές εισπράξεων του Δημοσίου. 

6) Ενημερώνουν εγκαίρως την αρμόδια υπηρεσία του Δήμου 
και το Δήμαρχο για τις αποσβεστικές προθεσμίες των διαφόρων 
εσόδων. 

7) Ενεργούν επίσης την είσπραξη κάθε άλλου για λογαριασμό 
του Δήμου εσόδου, καθώς και των υπέρ τρίτων εσόδων των 
οποίων η είσπραξη ανατίθεται στο Δήμο. 

8) Ενημερώνουν τους φορολογικούς καταλόγους που βρίσκο¬ 
νται στα χέρια τους καθώς και τις τηρούμενες καρτέλλες με τις 
μεταβολές που προέρχονται από καταθέσεις, αυξομειώσεις ή δια¬ 
γραφές λόγω λαθών. 

9) Η άσκηση των υπηρεσιακών τους καθηκόντων υπάγεται 
στις δικαιοδοσίες του Δημάρχου και των προϊσταμένων των αρ¬ 
μόδιων υπηρεσιών του Δήμου, ειδικότερα ως προς την ευθύνη 
τους για την τήρηση της τάξης και της ομαλής λειτουργίας των 
υπηρεσιών του Δήμου. 

Β) ΓΡΑΦΕΙΟ ΦΟΡΟΛΟΓΙΚΩΝ ΥΠΟΘΕΣΕΩΝ 

1) Ενεργεί την σύμφωνα με το νόμο επιβολή των δημοτικών 
φόρων, τελών και δικαιωμάτων. 

2) Εκτελεί κάθε προπαρασκευαστική εργασία που αφορά τη 
διαγραφή βεβαιωθέντων ή αχρεωστήτως καταβληθέντων φό¬ 
ρων, τελών ή δικαιωμάτων και προβαίνει στην κατάρτιση των οι¬ 
κείων πινάκων διαγραφής ή επιστροφής. 

3) Είναι υπεύθυνο για τις απογραφές, αυτοψίες της φορολογη- 
τές ύλης και τη βελτίωση της απόδοσης των φορολογιών. 

4) Εισηγείται τη μεθοδικότερη ρύθμιση των κανονισμών επι¬ 
βολής τους και τον αποτελεσματικότερο τρόπο περιστολής των 
φορολογικών διαφορών. 

5) Ενεργεί τα δέοντα για την συγκρότηση των επιτροπών συμ¬ 
βιβασμού φορολογικών διαφορών και παρέχει κάθε χρήσιμο στοι¬ 
χείο για τη δικαιότερη επίλυσή τους. 

6) Ενεργεί κάθε προπαρασκευαστική ενέργεια για την υποβοή¬ 
θηση των Διοικητικών Δικαστηρίων στο έργο της επίλυσης των 
φορολογικών διαφορών. 

7) Τηρεί μητρώο των φορολογουμένων για κάθε φορολογία 
του Δήμου. 

8) Εκδίδει βεβαιώσεις ή πιστοποιητικά που αναφέρονται στην 
από την επιβολή Δημοτικών φόρων, τελών, δικαιωμάτων και ει¬ 
σφορών επερχόμενη υποχρέωση οποιουδήποτε φορολογούμενου, 
του ύψους αυτής, των μεταβολών στο φορολογητέο αντικείμενο 
των βεβαιουμένων ποσών. 

9) Τηρεί τις σχετικές αποφάσεις, δηλώσεις, εκθέσεις που αφο¬ 
ρούν την επιβολή οποιουδήποτε φόρου, τέλους, δικαιώματος ή ει¬ 
σφοράς. 

10) Παρέχει πληροφορίες για το καθεστώς των επιβάλλομε- 

νων δημοτικών φόρων, τελών, δικαιωμάτων και εισφορών σε 
κάθε υπόχρεο. 

11) Επιμελείται την έκδοση αποφάσεων καταλογισμού ή επι¬ 
βολής προστίμου σε περιπτώσεις παράβασης των κειμένων φορο¬ 
λογικών διατάξεων και των άλλων ισχυόντων κανονισμών του 
Δήμου και ενεργεί με τον κλητήρα ή άλλο εντεταλμένο υπάλληλο 
του Δήμου την επίδοσή τους στους διαπράττοντες την παράβαση 
ή στο νόμιμο αντίκλητό τους. 

3) ΤΜΗΜΑ ΤΕΧΝΙΚΩΝ ΥΠΗΡΕΣΙΩΝ 

Το Τμήμα Τεχνικών Υπηρεσιών ασχολείται με όλα τα τεχνικά 
θέματα του Δήμου (εργολαβίες - αρχιτεκτονικά - τοπογρα¬ 
φικά). 

1) Καταρτίζει σε συνεργασία με τον Προϊστάμενο της διεύθυν¬ 
σης και το Δήμαρχο το σχέδιο του ετήσιου τεχνικού προγράμμα¬ 
τος. Επιμελείται την εφαρμογή του. 

2) Τηρεί χωριστό αρχείο της Υπηρεσίας του με τον πιο πρό¬ 
σφορο τρόπο που καθορίζεται με κανονιστική απόφαση του Δη- 
μάρχου. 

3) Παρακολουθεί και επιβλέπει την εκτέλεση των τεχνικών έρ¬ 
γων, έχοντας δικαίωμα ελέγχου για την σύμφωνα με τους κανό¬ 
νες της τεχνικής και τις προδιαγραφές των οικείων μελετών κα¬ 
τασκευής τους και παροχής των απαραίτητων οδηγιών στα όρ¬ 
γανα εκτέλεσης και επίβλεψης των έργων. Περί των ανωτέρω 
έχει υποχρέωση να ενημερώνει έγκαιρα το Δήμαρχο. 

4) Ενημερώνεται επί των τεχνικών έργων, των Νομικών Προ¬ 
σώπων του Δήμου, των Δημοτικών Επιχειρήσεων, καθώς και 
όλων των φορέων που ασκούν τεχνικές δραστηριότητες μέσα στα 
όρια του Δήμου ή που ασκούν τεχνικές δραστηριότητες με επιρ¬ 
ροή στην πόλη ώστε να μπορεί να παρέχει τις τεχνικές του γνώ¬ 
μες στη Δημοτική Αρχή. 

5) Τα της θεωρήσεως των μελετών, των πιστοποιήσεων, των 
τιμολογίων, των λογαριασμών και κάθε άλλου δικαιολογητικού 
ενταλμάτων πληρωμής που αναφέρονται στα εκτελούμενα από το 
Δήμο έργα και στις ενεργούμενες απ’ αυτόν προμήθειες, ορίζονται 
με κανονιστική απόφαση του Δημάρχου προσαρμοσμένη στις δια¬ 
τάξεις του Π. Δ/τος 171/15.5.87, σε συνδυασμό με την ισχύ- 
ουσα υπηρεσιακή στο τμήμα. 

6) Ο Προϊστάμενος της Τεχνικής Υπηρεσίας του Δήμου είναι ο 
τεχνικός σύμβουλος του Δημάρχου. 

Α. ΓΡΑΦΕΙΟ ΠΡΟΓΡΑΜΜΑΤΩΝ ΚΑΙ ΜΕΛΕΤΩΝ 
α) Ως προς τη σύνταξη μελετών: 

1) Συντάσσει τις μελέτες όλων των έργων που περιλαμβάνο¬ 
νται στο τεχνικό πρόγραμμα του Δήμου και τις ενεργούμενες προ¬ 
μήθειες όπου τούτο είναι αναγκαίο. Συντάσσει τις απαιτούμενες 
προμελέτες και συγκεντρώνει προκαταρκτικά στοιχεία με βάση 
τα προγράμματα μακροχρόνιου τεχνικού προγραμματισμού που 
εκπονεί η Διοίκηση του Δήμου. 

2) Συντάσσει οποιαδήποτε μελέτη ζητηθεί από το Δήμαρχο. 

3) Ενεργεί τις διαδικασίες για την έγκριση των μελετών (αν 
αυτό χρειάζεται) και τη λήψη των αναγκαίων για το σκοπό αυτό 
αποφάσεων. 

4) Για την ορθή και ολοκληρωμένη σύνταξη των μελετών 
εκτέλεσης έργων συνεργάζεται, εκτός από τους αρμόδιους διοικη¬ 
τικούς και υπηρεσιακούς παράγοντες του Δήμου και με κάθε 
άλλη ή Υπηρεσία που συνδέεται με αυτά με οποιοδήποτε τρόπο, 
λαμβάνοντας υπόψη προϋπάρχουσες συναφείς μελέτες, έργα ή 
άλλα σχετικά στοιχεία επηρεάζοντα το είδος και τη δυνατότητα 
κατασκευής τους. 

5) Συντάσσει μελέτες υψομετρικού δικτύου. 

6) Τηρεί τους φακέλλους υψομέτρων και εκδίδει βεβαιώσεις 
και στοιχεία υψομέτρων οδών και κοινοχρήστων χώρων. 

7) Τηρεί το βιβλίο υλικών και εξοπλισμού της Τεχνικής Υπη¬ 
ρεσίας. 

8) Τηρεί βιβλίο μελετών στο οποίο κατ’ αύξοντα αριθμό και 
ημερομηνία περάτωσης αυτών καταχωρούνται οι συντασσόμενες 
μελέτες αριθμούμενες αντιστοίχως. 

β) Ως προς τα έργα γενικά: 

1) Ενεργεί τις διαδικασίες για τη διεξαγωγή των δημοπρα¬ 


σιών ανάδειξης των αναδοχών εκτέλεσης των έργων ή της ανάθε¬ 
σης αυτών. 

2) Ενεργεί για την μέσα στις νόμιμες προθεσμίες πραγματο¬ 
ποίηση της παραλαβής τους, εισηγούμενο σε περίπτωση που θα 
διαπιστωθεί καθυστέρηση, στο Δήμαρχο. 

3) Έχει την ευθύνη για την τήρηση διαδικασιών και όσα πέρα 
από αυτά προβλέπονται για την εκτέλεση διαφόρων έργων τέ¬ 
χνης (ηρώων, γλυπτών κ.λπ.). 

Β. ΓΡΑΦΕΙΟ ΕΠΙΒΛΕΨΕΩΝ ΕΡΓΩΝ 
ΚΑΙ ΣΥΝΤΗΡΗΣΗΣ ΣΧΟΛΕΙΩΝ 

1) Συντάσσει τις μελέτες και τα τεύχη των δημοπρασιών για 
όλα τα έργα που προβλέπει το Τεχνικό Πρόγραμμα (οδοποιίες - 
κρασπεδώσεις πλακοστρώσεις πεζοδρομίων - αποχετευτικά - 
διαμορφώσεις πλατειών και κοινοχρήστων χώρων - κατασκευές 
κτιρίων και άλλων εγκαταστάσεων κ.λπ.) και τα προωθεί για δη¬ 
μοπρασία ή ανάθεση σύμφωνα με τη σειρά που καθορίζει το Δ.Σ. 
ή ο Δήμαρχος. 

2) Επιβλέπει καθημερινά και από κοντά την πορεία των εκτε- 
λουμένων έργων, παρακολουθεί και μεριμνά ώστε η εκτέλεσή 
τους να γίνεται σύμφωνα με τους κανόνες της τέχνης και τις προ¬ 
διαγραφές της αντίστοιχης μελέτης. 

3) Παρευρίσκεται στην παραλαβή των υλικών για τους ανάλο¬ 
γους ποσοτικούς και δειγματοληπτικούς ελέγχους, διενεργεί τις 
σχετικές επιμετρήσεις, λογαριασμούς, παραλαβές και υπολογι¬ 
σμούς, καταλογισμούς δαπάνης (για τα ανταποδοτικά έργα) και 
φροντίζει αυστηρά για τη λήψη από τους εργολάβους μέτρων 
ασφαλείας των δημοτών, του εργαζομένου προσωπικού και αυ¬ 
τών των ίδιων των έργων. 

4) Συμμετέχουν υποχρεωτικά και εκφέρουν γνώμη στις μελέ¬ 
τες που αφορούν τη διαμόρφωση κοινοχρήστων χώρων και την 
εγκατάσταση σε αυτούς κτιρίων και αθλοπαιδιών. 

5) Μεριμνά για την από τους υποχρέους κατασκευή των πεζο¬ 
δρομίων της πόλης εφαρμόζοντας τις οικίες από τη νομοθεσία 
περί πόλεων και κωμών διατάξεις. Σε περίπτωση αδυναμίας 
εκτέλεσης των έργων αυτών από τους ιδιώτες μέσα στις τασσόμε¬ 
νες από το Δήμο προθεσμίες προέρχεται στις, σύμφωνα με τις 
ανάλογες για την εκτέλεση έργων, διατάξεις και τα περί συναφών 
αρμοδιοτήτων οριζόμενο στον παρόντα Οργανισμό, στην εφαρ¬ 
μογή των διαδικασιών για την εκτέλεση των έργων από το Δήμο. 

6) Συντάσσει τις καταστάσεις υποχρέων για την καταβολή του 
αντιτίμου της δαπάνης κατασκευής κρασπεδορείθρων και πεζο¬ 
δρομίων από το Δήμο, αφού προηγουμένως ενεργήσει τον αναλο¬ 
γισμό ανά τρέχον μέτρο πρόσοψης του ακινήτου και μετά τη νό¬ 
μιμη θεώρησή τους τις στέλνει στο Τμήμα Οικονομικών Υπηρε¬ 
σιών. 

7) Επιμελείται τη συντήρηση και την ομαλή λειτουργία των 
δημοτικών καταστημάτων γενικώς, από τεχνική άποψη. 

8) Εκδίδει τις άδειες για την από τους τρίτους εκτέλεση διαφό¬ 
ρων εργασιών επί των Δημοτικών οδών, πλατειών και γενικά 
κοινοχρήστων χώρων. (Τομές οδοστρωμάτων για την τοποθέ¬ 
τηση, επισκευή ή διαρρύθμιση εγκαταστάσεων, τηλεπικοινω¬ 
νιών, ηλεκτροφωτισμού και ύδρευσης). Τόσο κατά την έκδοση 
όσο και μετά από αυτή διεξάγει απαραίτητα συντονισμό των φο¬ 
ρέων. 

9) Μεριμνά για την από τους υποχρέους πλήρη αποκατάσταση 
των τομών που εκτελέστηκαν και των φθορών που έγιναν σε βά¬ 
ρος των οδών και πεζοδρομίων, επιβλέπει τις εργασίες αυτές και 
εισηγείται τη λήψη των επιβαλλόμενων μέτρων κατά των αρνού- 
μενων ή εκτελούντων αυτές με πλημμέλεια. 

Ως προς την συντήρηση των σχολείων. 

1) Συγκεντρώνει τα αιτήματα των σχολείων για συντήρηση 
και μεριμνά για την άμεση ικανοποίησή τους. 

2) Εισηγείται την προμήθεια των αναγκαιούντων μέσων. 

3) Δίδει εντολές στους αρμόδιους τεχνικούς υπαλλήλους για 
τον περιοδικό έλεγχο όλων γενικά των εγκαταστάσεων των σχο¬ 
λείων. 

4) Συνεργάζεται για τον ανωτέρω σκοπό με τις σχολικές επι- 

τροπές και τη Δημοτική Επιτροπή Παιδείας. 

Γ. ΓΡΑΦΕΙΟ ΠΟΛΕΟΔΟΜΙΑΣ ΚΑΙ ΤΟΠΟΓΡΑΦΙΑΣ 

1) Τηρεί το αρχείο του ρυμοτομικού σχεδίου της πόλης, στο 
οποίο προσθέτει ανελλιπώς τις κάθε φορά επερχόμενες τροποποι¬ 
ήσεις, ώστε να υπάρχει πάντοτε πλήρης ενημερότητα πάνω στο 
ισχύον ρυμοτομικό σχέδιο. 

2) Γνωμοδοτεί απαραιτήτους σε κάθε περίπτωση μεταβολής, 
τροποποίησης ή επέκτασης του ισχύοντος ρυμοτομικού σχεδίου. 

3) Μεριμνά'για την σύνταξη κτηματολογικών διαγραμμάτων 
χρησίμων στις περιπτώσεις επέκτασης του σχεδίου της πόλης. 

4) Επιμελείται την έκδοση των σχετικών πράξεων τακτοποίη¬ 
σης και αναλογισμού, σύμφωνα με τις απόψεις του Δήμου, και 
προετοιμάζει από πλευράς σχεδίου πόλης την όλη προεργασία για 
τις προβλεπόμενες από το ρυμοτομικό σχέδιο διανοίξεις. 

5) Τηρεί τους φακέλλους των πράξεων αυτών. 

6) Συντάσσει και εκτυπώνει τα αναγκαιούντα στις Υπηρεσίες 
του Δήμου σχεδιαγράμματα του ισχύοντος ρυμοτομικού σχεδίου 
της πόλης και αποσπάσματα αυτού. 

7) Ενεργεί όλη την από το νόμο και τις συναφείς εγκυκλίους 
διαταγές οριζομένη διαδικασία σε περιπτώσεις τροποποίησης του 
εγκεκριμένου σχεδίου της πόλης. 

8) Συντάσσει όλες τις τοπογραφικές μελέτες όλων των συνα¬ 
φών έργων που περιλαμβάνονται στο ετήσιο πρόγραμμα ή εκείνες 
επιπλέον που αναγκαιούν στη Διοίκηση του Δήμου για την εκτέ¬ 
λεση του προορισμού της. 

9) Επιμελείται την εφαρμογή και τον έλεγχο της εγκεκριμένης 
ρυθμιστικής και χωροταξικής μελέτης της πόλης καθώς και του 
εγκεκριμένου ρυμοτομικού σχεδίου αυτής. 

10) Ασκεί όλες τις πολεοδομικές αρμοδιότητες που παραχω- 
ρούνται με νόμο, κάθε φορά στο Δήμο. 

11) Επιμελείται τη σύνταξη του κτηματολογίου και τη συνεχή 
ενημέρωσή του. 

12) Με βάση τα στοιχεία του κτηματολογίου και ύστερα από 
συνεννόηση με το Γραφείο Οικονομικής και Λογιστικής Διαχείρι¬ 
σης προβαίνει στην οριοθέτηση των Δημοτικών ακινήτων γενικά 
και την περίφραξη αυτών μετά από προηγούμενη εντολή του Δη¬ 
μάρχου για κάθε περίπτωση χωριστά. 

13) Ελέγχει τις εκδιδόμενες οικοδομικές άδειες από άποψη 
τηρήσεως των ορίων και περιορισμών δόμησης του εγκεκριμένου 
ρυμοτομικού σχεδίου. 

14) Πραγματοποιεί εφαρμογή επί του εδάφους του ρυμοτομι¬ 
κού σχεδίου και εκτελεί εργασίες αποτυπώσεων και χωροσταθμί- 
σεων. 

Ως προς την κυκλοφορία 

1) Συντάσσει τις μελέτες κυκλοφορίας και εισηγείται την 
έγκρισή τους και την εφαρμογή τους, ως και την εκτέλεση έργων 
σήμανσης και φωτεινών σηματοδοτήσεων, ως και ελεγχόμενων 
εγκαταστάσεων γενικά. 

2) Μεριμνά για την τοποθέτηση πινακίδων των ονομάτων των 
οδών και πλατειών της πόλης, καθώς και πινακίδων αρίθμισης 
των σπιτιών, των καταστημάτων και των ακινήτων γενικά. 

3) Μεριμνά ακόμη και για την τοποθέτηση ενδεικτικών κυκλο- 
φοριακών πινακίδων γενικά στους ενδεδειγμένους χώρους. 

4. ΤΜΗΜΑ ΕΞΩΡΑΪΣΜΟΥ 
α. Γραφείο Ύδρευσης 

1) Επιβλέπει, συντονίζει και κατευθύνει το προσωπικό στην 
ορθή και έγκαιρη επέμβαση αποκατάστασης των βλαβών του δι¬ 
κτύου ύδρευσης. 

2) Έχει την ευθύνη της συντήρησης και ομαλής λειτουργίας 
των αντλιοστασίων του δικτύου και των εγκαταστάσεων γενικώς 
της ύδρευσης του Δήμου. 

3) Προγραμματίζει τις υπό εκτέλεση συνδέσεις με το δίκτυο 
αποχέτευσης καθώς και τις νέες παροχές ύδρευσης, βελτίωσης, 
επέκτασης και συμπλήρωσης. 

4) Παραλαμβάνει τις αιτήσεις νέων παροχών υδροδότησης κα¬ 
θώς και παραπόνων τις οποίες ελέγχει και διεκπεραιώνει σύμ¬ 
φωνα με τις διατάξεις του κανονισμού ύδρευσης του Δήμου. 


5) Ενεργεί δια των υπαλλήλων του την καταμέτρηση των εν¬ 
δείξεων των υδρομετρητών ανά 4μηνο ή όπως έχει αποφασίσει ο 
Δήμαρχος και παρέχει στοιχεία για την σύνταξη βεβαιωτικών 
καταλόγων του τέλους ύδρευσης προς μηχανογράφηση αυτών 
και έκδοση των οικείων λογαριασμών ύδρευσης. 

6) Καταρτίζει και παρακολουθεί το πρόγραμμα εργασίας των 
δημοτικών αντλιοστασίων και του δικτύου. 

7) Τηρεί πλήρες αρχείο του γραφείου του. 

8) Μεριμνά για τον περιοδικό ποιοτικό έλεγχο του νερού. 

9) Ενεργεί τις διακοπές των υδροδοτούμενων που δεν κατα¬ 
βάλλουν τα τέλη. 

10) Φροντίζει για την εφαρμογή του ισχύοντος κάθε φορά κα¬ 
νονισμού ύδρευσης. 

β. ΓΡΑΦΕΙΟ ΥΠΗΡΕΣΙΩΝ ΠΕΡΙΒΑΛΛΟΝΤΟΣ 

Ως προς την καθαριότητα 

1) Εισηγείται τη σύνταξη, τη συμπλήρωση και την τροποποί¬ 
ηση, όταν τούτο είναι αναγκαίο, του κανονισμού καθαριότητας 
του Δήμου. 

2) Μεριμνά για την κανονική διενέργεια της καθαριότητας 
στην πόλη, ελέγχει την άρτια εκτέλεση των συναφών προς την 
καθαριότητα εργασιών και εισηγείται στο Δήμαρχο τη λήψη των 
μέτρων που επιβάλλονται κάθε φορά για την εξαφάλισή της. 

3) Παρακολουθεί την παρουσία του εργατοτεχνικού προσωπι¬ 
κού στον τόπο των εργασιών. 

4) Μεριμνά για την έγκαιρη προμήθεια υλικών και ανταλλα¬ 
κτικών εργαλείων, ως και λοιπών μέσων, χρήσιμων στην ομαλή 
λειτουργία της καθαριότητας. 

5) Ελέγχει και επιστατεύει την εκτέλεση των εργασιών και διε¬ 
ξάγει κάθε υπηρεσία που ανάγεται σε θέματα καθαριότητας. 

6) Εφαρμόζει το ωράριο εργασίας των σε αυτό υπαγομένων 
εργατοτεχνιτών και υπαλλήλων. 

7) Εισηγείται την καθιέρωση τομέων και ζωνών ευθύνης κα¬ 
θαρισμού της πόλης και τη σύσταση των για το σκοπό αυτό απαι- 
τουμένων συνεργείων. 

8) Εισηγείται τα κάθε μορφής δρομολόγια των διαδρομών. 

9) Συντάσσει στατιστικά στοιχεία του ημερήσιου όγκου και βά¬ 
ρους των αποκομιζομένων απορριμάτων ελέγχοντας τα σχετικά 
ζυγολόγια. 

10) Συνεργάζεται με το Σύνδεσμο Δήμων και Κοινοτήτων και 
παρακολουθεί την ομαλή λειτουργία του χώρου αποκομιδής και 
ταφής των απορριμάτων στην χωματερή. 

Ως προς τον ηλεκτροφωτισμό 

1) Ενεργεί κάθε τι και εκτελεί τις εντολές των προϊσταμένων 
του σε ότι αφορά τον ηλεκτροφωτισμό των οδών, των πλατειών 
και των κοινοχρήστων χώρων της πόλης γενικώς. 

2) Αλλάζει τους χαλασμένους και καμμένους λαμπτήρες του 
δικτύου εφόσον περί αυτού υπάρχει πάγια και ειδική συναίνεση 
της Δ.Ε.Η. 

3) Εκτελεί τα με αυτεπιστασία έργα ηλεκτροφωτισμού της πό¬ 
λης. 

4) Τηρεί τα αναγκαία βιβλία για την χρεωπίστωση των υλι¬ 
κών και των ανταλλακτικών που χρησιμοποιούνται στην καλή 
λειτουργία του ηλεκτροφωτιστικού δικτύου γενικά. 

5) Εφαρμόζει το ωράριο εργασίας των σε αυτό υπαγομένων 
εργατοτεχνιτών. 

6) Ενημερώνει εγκαίρως τη Δ.Ε.Η. για την αποκατάσταση 
των βλαβών στο δίκτυο. 

7) Μεριμνά για την έγκαιρη προμήθεια υλικών και ανταλλα¬ 
κτικών χρησίμων για την ομαλή λειτουργία του δικτύου φωτι¬ 
σμού. 

8) Συντάσσει τις αρχικές καταστάσεις πληρωμής του ημερομι¬ 
σθίου εργατοτεχνικού προσωπικού φωτισμού. 

9) Ενεργεί την φωταγώγηση των χώρων στους οποίους ο Δή¬ 
μος οργανώνει κάθε μορφής εκδηλώσεις. 

10) Φροντίζει για τον κανονικό ηλεκτροφωτισμό των Δημοτι¬ 
κών καταστημάτων. 

Ως προς το πράσινο και τις Παιδικές χαρές 

1) Μεριμνά για την ανάπτυξη και διάδοση του πράσινου στην 
πόλη, καθώς και για τη συντήρηση, τον εξωραϊσμό, την καθαριό¬ 
τητα και την επαΰξηση των Δημοτικών κήπων, αλσών και δεν- 
δροστοιχειών. 

2) Μεριμνά για τον έγκαιρο εφοδιασμό του Δήμου με τους 
απαραίτητους σπόρους, φυτά κ.λπ. και τη φύτευση. 

3) Η σύνταξη κηποτεχνικών μελετών που περιλαμβάνονται 
στο τεχνικό πρόγραμμα του Δήμου, συντάσσονται, εφόσον τούτο 
δεν μπορεί να γίνει από την αρμόδια επιχείρηση του Δήμου, από 
το οικείο τμήμα της Νομαρχίας και οι εργασίες εκτελούνται από 
το Δήμο με δικά του μέσα ή από ιδιώτες εργολάβους κηποτεχνι- 
κούς. 

4) Εκτελεί τα έργα. 

5) Τηρεί και εφαρμόζει όλες τις διαδικασίες που ανάγονται στη 
δημοπράτηση, την εκτέλεση, την επίβλεψη και τη λογιστική και 
οικονομική κάλυψη των έργων πρασίνου. 

6) Είναι υπεύθυνο για τη σωστή λειτουργία των συνεργείων 
κήπων και των παιδικών χαρών. 

7) Παρακολουθεί την παρουσία του εργατοτεχνικού προσωπι¬ 
κού. 

8) Καλλιεργεί και συντηρεί το πράσινο γενικά του Δήμου. 

9) Είναι υπεύθυνο για τον καθαρισμό των χώρων πρασίνου 
από κάθε λογής άχρηστα αντικείμενα και τη μεταφορά τους σε ει¬ 
δικό χώρο, οριζόμενο παγίως ή κάθε φορά από το γραφείο καθα¬ 
ριότητας. 

10) Ενεργεί για την ομαλή λειτουργία των παιδικών χαρών 
του Δήμου. 

11) Στην ευθύνη του υπάγεται η φύλαξη των οργάνων των 
παιδικών χαρών, η συντήρηση και η επισκευή τους. 

12) Συντάσσει τις αρχικές καταστάσεις ημερομισθίων του ερ- 
γατοτεχνικού προσωπικού, του απασχολουμένου στο πράσινο γε¬ 
νικά και στις παιδικές χαρές του Δήμου. 

Ως προς το περιβάλλον: 

1) Μεριμνά για τη δημιουργία και διατήρηση όσον το δυνατόν 
καλύτερων φυσικών συνθηκών ζωής στο Δήμο μας. 

2) Φροντίζει και μέσα από τις δικαιοδοσίες του Δήμου και με 
τους αρμόδιους φορείς Δημοσίου και Ιδιωτικού τομέα για την 
εξαφάνιση ή μείωση στο ελάχιστο δυνατόν των στοιχείων ηχορύ¬ 
πανσης, ρύπανσης της ατμόσφαιρας, αφισορύπανσης, βιομηχανι¬ 
κής ρύπανσης, ρύπανσης ιδιαίτερα της θάλασσας και της ακτής 
και λοιπών κατά περίπτωση ρυπάνσεων. 

3) Δέχεται τις αναφορές των εξωτερικών υπηρεσιών του Δή¬ 
μου και των πολιτών σε σχέση με το περιβάλλον και ενεργεί γρή¬ 
γορα και μεθοδευμένα προς κάθε κατεύθυνση για τη λήψη των εν- 
δεδειγμένων μέτρων. 

Ως προς την προστασία της πόλης: 

1) Το γραφείο αυτό ασχολείται με τη λήψη κατασταλτικών και 
προληπτικών μέτρων για την προστασία της πόλεως. 

2) Φροντίζει για την προστασία των κοινοχρήστων χώρων και 
της ποιότητας ζωής των κατοίκων, παίρνοντας όλα τα πρόσφορα 
μέτρα για την επίτευξη του σκοπού αυτού σε συνεργασία με τις οι¬ 
κείες αστυνομικές λιμενικές και υγειονομικές αρχές. 

3) Ασκεί στο μέγιστο βαθμό που έχει δικαιοδοσία ο Δήμος, πο- 
λεοδομικό έλεγχο στις αναγειρόμενες οικοδομές και προβαίνει 
στην άμεση δίωξη των παραβατών και ανάκληση των αυθαιρε¬ 
σιών. 

4) Ελέγχει τη σύννομη και κανονική χρήση - κατάληψη κοινο¬ 
χρήστων χώρων από επαγγεήματίες και ιδιώτες (πεζοδρομίων, 
χώρων σταθμεύσεων αυτοκινήτων κ.λπ.) ασκώντας τακτική πα¬ 
ρακολούθησή τους. 

5) Μεριμνά, μετά από πρόσκληση του Προέδρου του Δ.Σ., για 
την τήρηση της τάξης στις συνεδριάσεις του Δημοτικού Συμβου¬ 
λίου και μετά από πρόσκληση του Δημάρχου για τη διευθέτηση 
και τήρηση τάξης στις λαϊκές συνελεύσεις και τις λοιπές δημοτι¬ 
κές εκδηλώσεις. 

6) Για όλα τα πιο πάνω, εξετάζει προσεκτικά τις καταγγελίες 
που γίνονται από Δημοτικούς Συμβούλους ή Δημότες και επιβάλ¬ 
λει τα νόμιμα πρόστιμα ή καταλογισμούς δαπάνης μέσω του γρα¬ 


φείου Δημοτικών προσόδων. 

Ως προς την κίνηση και συντήρηση των οχημάτων: 

1) Εντέλλεται και προγραμματίζει την κίνηση των οχημάτων 
του Δήμου γενικά. 

2) Εντέλλεται και παρακολουθεί επιμελώς την προμήθεια και 
την κατανάλωση καυσίμων. 

3) Έχει την άμεση επαφή με τα συνεργεία συντήρησης των αυ¬ 
τοκινήτων και την περαιτέρω ευθύνη για την έγκαιρη εισαγωγή 
και εξαγωγή τους σ’ αυτά και από αυτά. 

4) Παρακολουθεί και ελέγχει από κοντά τις εργασίες επι¬ 
σκευής και συντήρησης των αυτοκινήτων του Δήμου. 

5) Τηρεί και ενημερώνει ανελλιπώς τα ειδικά βιβλία και 
έντυπα που ορίζονται από το νόμο για την κίνηση των αυτοκινή¬ 
των. 

6) Χορηγεί τις εντολές για την προμήθεια καυσίμων και ελέγ¬ 
χει την κανονική παραλαβή τους. 

7) Τηρεί τα αναγκαία βιβλία για τη χρεωπίστωση των υλικών 
και των ανταλλακτικών που χρησιμοποιούνται για τη συντήρηση 
και επισκευή των αυτοκινήτων του Δήμου. 

8) Είναι αρμόδιο για τη λήψη και εφαρμογή των ενδεδειγμέ- 
νων μέτρων για τη φύλαξη των αυτοκινήτων. 

9) Αναφέρει κάθε ζημιά που προκαλούν ή προκαλείται στα αυ¬ 
τοκίνητα του Δήμου και ενεργεί για την απόδοση ή διεκδίκηση 
του αντιτίμου των ζημιών. 

10) Τηρεί στατιστικά στοιχεία της κίνησης και λειτουργίας 
των αυτοκινήτων ως και των απ’ αυτά καταναλισκομένων καυσί¬ 
μων. 

11) Μεριμνά ώστε τα απαιτούμενα για τις ανάγκες των υπη¬ 
ρεσιών του δήμου αυτοκίνητα να βρίσκονται έτοιμα για κίνηση 
στις οριζόμενες ώρες χρησιμοποίησής τους. 

12) Εκτελεί κάθε άλλη εργασία που ανάγεται στην κίνηση των 
αυτοκινήτων του Δήμου. 

13) Τηρεί χωριστά για κάθε αυτοκίνητο ειδικό φάκελλο, στο 
οποίο φυλάσσονται με επιμέλεια τα στοιχεία κτήσης, κυκλοφορίας 
και ασφάλισης αυτών. 

14) Μεριμνά για την έγκαιρη προμήθεια υλικών και ανταλλα¬ 
κτικών χρήσιμων για τη συντήρηση και επισκευή των αυτοκινή¬ 
των του Δήμου. 

15) Είναι υπεύθυνο για τη σωστή λειτουργία του συνεργείου 
επισκευής και συντήρησης των αυτοκινήτων του Δήμου εφόσον 
τελικά συσταθεί τέτοιο συνεργείο στο Δήμο. 

ΓΡΑΦΕΙΟ ΓΡΑΜΜΑΤΕΙΑΣ ΔΗΜΟΤΙΚΟΥ ΣΥΜΒΟΥΛΙΟΥ 

1) Μεριμνά για την ενημέρωση των εκλεγομένων Δημοτικών 
Συμβούλων σε σχέση με την ορκωμοσία τους και την εγκατά¬ 
στασή τους στο Δήμο. 

2) Μεριμνά για την συγκρότηση του Δημοτικού Συμβουλίου σε 
σώμα. 

3) Συνεργάζεται με τον πρόεδρο του Δημοτικού Συμβουλίου 
και το Δήμαρχο για τον καθορισμό των θεμάτων που συζητούνται 
στις συνεδριάσεις του Δημοτικού Συμβουλίου. 

4) Συγκεντρώνει τους φακέλλους των θεμάτων με τα απαρτί- 
ζοντα αυτά δικαιολογητικά, καθώς και τις πάνω σ’ αυτά εισηγή¬ 
σεις των εντεταλμένων διοικητικών οργάνων του Δήμου, τους 
οποίους θέτει υπόψη των ενδιαφερομένων Δημοτικών Συμβού¬ 
λων για ενημέρωσή τους. 

5) Συντάσσει και κοινοποιεί με τον κλητήρα του Δήμου την 
ημερήσια διάταξη των προς συζήτηση θεμάτων του Δημοτικού 
Συμβουλίου, σύμφωνα με τις διατάξεις του Δημοτικού και Κοινο¬ 
τικού Κώδικα. 

6) Τηρεί τα πρακτικά των συνεδριάσεων του Δημοτικού Συμ¬ 
βουλίου, καταχωρώντας τα, καθώς και τις αποφάσεις που παίρ- 
νονται, στο ειδικό βιβλίο. Εφόσον τα πρακτικά καταρτίζονται με 
τη χρήση μαγνητοφωνικής συσκευής, τηρεί με κανονική σειρά, 
αρίθμηση και θεώρηση, τα φύλλα χάρτου, στα οποία περιέχονται 
τα απομαγνητοφωνημένα κείμενα τα οποία και βιβλιοδετεί στο 
τέλος κάθε χρόνου. 

7) Τηρεί και διαφυλάσσει, από απώλεια ή φθορά, τα πρακτικά 

και τις αποφάσεις του Δημοτικού Συμβουλίου σε ειδικό αρχείο για 
την ασφάλεια του οποίου είναι υπεύθυνο. 

8) Φροντίζει για την υπογραφή και την επικύρωση με τον 
τρόπο που προβλέπεται από τον ειδικό κανονισμό των πρακτικών 
του Δημ. Συμβουλίου από τα μέλη τους. 

9) Εφόσον τα πρακτικά τηρούνται με το σύστημα της μαγνη¬ 
τοφώνησης, μαζί με την ημερήσια διάταξη της συνεδρίασης, απο- 
στέλλονται και αντίγραφα των προηγουμένων και μη επικυρωμέ¬ 
νων πρακτικών για μελέτη και ενημέρωση ώστε να διευκολύνεται 
η διαδικασία της επικύρωσης. 

10) Μεριμνά για τη δημοσίευση των αποφάσεων που παίρνο- 
νται, με τον τρόπο που ορίζεται κάθε φορά και ανάλογα με την πε¬ 
ρίπτωση, από το Δημοτικό και Κοινοτικό Κώδικα και από άλλες 
σχετικές διατάξεις. 

11) Υποβάλλει αντίγραφα των αποφάσεων στην αρμόδια για 
τον έλεγχο αυτών Διοικητική Αρχή. 

12) Κοινοποιεί τις αποφάσεις του Δημοτικού Συμβουλίου κα¬ 
θώς και τα κυρωτικά έγγραφα της αρμόδιας Διοικητικής Αρχής 
στις αρμόδιες για την εκτέλεσή τους υπηρεσίες του Δήμου. 

13) Εκδίδει αντίγραφα των αποφάσεων του Δημοτικού Συμ¬ 
βουλίου και της Δημαρχιακής Επιτροπής και τα επικυρώνει 
ύστερα από ειδική προς τούτο εξουσιοδότηση του Δημάρχου, 
μόνο αν πρόκειται να χρησιμοποιηθούν για την εξυπηρέτηση της 
υπηρεσίας. 

14) Διαβιβάζει σε αυτές τους φακέλλους των θεμάτων που πα- 
ραπέμπονται για μελέτη και επιμελείται, συνεργαζόμενο με τα 
μέλη αυτών, για τη λειτουργία τους. 

15) Τηρεί τα πρακτικά των συνεδριάσεών τους. Συντάσσει τα 
οριστικά κείμενα των προτάσεων και των γνωμοδοτήσεων αυ¬ 
τών, εκτός αν η ευθύνη αυτή αναλαμβάνεται από τα μέλη τους 
και συνεργάζεται με τον Πρόεδρο του Δημοτικού Συμβουλίου και 
το Δήμαρχο για την εισαγωγή τους προς συζήτηση στο Δημοτικό 
Συμβούλιο. 

16) Ασκεί κάθε άλλη εργασία που δεν περιλαμβάνεται στην 
παρούσα απόφαση, που όμως είναι ευνόητο ότι έχει σχέση με τη 
λειτουργία του Δημοτικού Συμβουλίου. 

ΓΡΑΦΕΙΟ ΜΗΧΑΝΟΡΓΑΝΩΣΗΣ ΚΑΙ Η/Υ 

1) Έχει την ευθύνη της μηχανοργάνωσης και μηχανογράφη¬ 
σης όλων των υπηρεσιών του Δήμου. 

2) Εφαρμόζει τις αρχές της πληροφορικής και εφαρμογές αυ¬ 
τής στη λειτουργία όλων των υπηρεσιών του Δήμου. 

ΜΕΡΟΣ ΤΡΙΤΟΝ 

ΚΑΤΗΓΟΡΙΕΣ ΚΑΙ ΚΛΑΔΟΙ ΠΡΟΣΩΠΙΚΟΥ 
ΑΡΘΡΟ 5 

ΟΡΓΑΝΙΚΕΣ ΘΕΣΕΙΣ ΚΑΙ ΔΙΑΒΑΘΜΙΣΗ ΠΡΟΣΩΠΙΚΟΥ 

Η οργανική σύνθεση και η διαβάθμιση των οργάνων του Δή¬ 
μου ορίζεται ως εξής: 

Α. Οι θέσεις του κάθε φύσεως προσωπικού του Δήμου διαρ- 
θρούνται κατά κατηγορία, κλάδο και βαθμό: 

8 θέσεις κλάδου ΠΕ 1 Διοικητικού Προσωπικού Γ-Α 
2 θέσεις κλάδου ΠΕ 3 πολιτικών μηχανικών Γ-Α 
2 θέσεις κλάδου ΠΕ 4 Αρχιτεκτόνων Μηχανικών Γ-Α 
2 θέσεις κλάδου ΠΕ 6 Τοπογράφων - Μηχανικών Γ-Α 
2 θέσεις κλάδου ΤΕ 3 Τεχνολόγων - Πολ. Μηχανικών Γ-Α 

1 θέση κλάδου ΤΕ 19 Προγραμματιστού - Αναλυτού Η/Υ 
Γ-Α 

10 θέσεις κλάδου ΔΕ 1 Διοικητικού Προσωπικού Γ-Α 

2 θέσεις κλάδου ΔΕ 6 Σχεδιαστών με βαθμό Γ-Α 

3 θέσεις κλάδου ΔΕ 14 ελεγκτών εσόδων - εξόδων Ο.Τ.Α. 
Γ-Α 

2 θέσεις κλάδου ΔΕ 15 εισπρακτόρων Γ-Α 
2 θέσεις κλάδου ΔΕ 24 ηλεκτρολόγων με βαθμό Γ-Α 
2 θέσεις κλάδου ΔΕ 5 εργοδηγών με βαθμό Γ-Α 
2 θέσεις κλάδου ΔΕ 2 επόπτη καθαριότητας Γ-Α 


4 θέσεις κλάδου ΔΕ 28 χειριστές μηχανημάτων έργων Γ-Α 
10 θέσεις κλάδου ΔΕ 29 οδηγών αυτοκινήτων καθαριότητας 
Γ-Α 

10 θέσεις κλάδου ΔΕ 30 τεχνικών με βαθμό Γ-Α εκ των 
οποίων 

1 οικοδόμος, 1 σιδηροτεχνίτης και 

6 υδραυλικοί, 2 συντηρητές αυτοκινήτων 
4 θέσεις κλάδου ΔΕ 35 δενδροκηπουρών με βαθμό Γ-Α 
2 θέσεις κλάδου ΔΕ 38 χειριστές κομπιούτερ με βαθμό Γ-Α 
2 θέσεις κλάδου ΥΕ 1 κλητήρων - θυρωρών Δ-Γ 
2 θέσεις κλάδου ΥΕ 2 Επιστατών με βαθμό Δ-Γ 
24 θέσεις κλάδου ΥΕ 16 προσωπικού εργατών Δ-Γ εκ των 
οποίων 

2 εργατών Νεκροταφείου, 2 εργατών ύδρευσης, 

2 βοηθοί οικοδόμου, 2 εργάτες φύλακες και 

16 εργάτες καθαριότητας. 

ΠΡΟΣΩΠΙΚΟ ΕΙΔΙΚΩΝ ΘΕΣΕΩΝ 

1 θέση δικηγόρου (άρθρ. 245 και 248 Ν. 1188/81) 

4 θέσεις κλάδου ΔΕ 23 αστυνομικών (ειδικού προσωπικού) 
1 θέση ειδικού συνεργάτη (άρθρο 67 παρ. 4 Ν. 1416/84) 
Β) ΠΡΟΣΩΡΙΝΕΣ ΘΕΣΕΙΣ ΜΟΝΙΜΩΝ ΥΠΑΛΛΗΛΩΝ 
(Ν. 1476/84, Κ.Υ.Α. 31.12.86, Ν. 1735/1987) 

Πέντε (5) θέσεις ΔΕ 30 τεχνικών υδραυλικών με βαθμό Γ-Α 
Μία (1) θέση ΔΕ 24 ηλεκτρολόγων με βαθμό Γ-Α 
Τέσσερις (4) θέσεις ΔΕ 29 οδηγών αυτοκινήτων με βαθμό 
Γ-Α 

Ένδεκα (11) θέσεις ΥΕ 16 εργατών καθαριότητας με βαθμό 
Δ-Γ εκ των οποίων 1 υδρομετρητής, 4 εργατών καθαριότητας 
και 6 γενικών καθηκόντων. 

Γ) ΠΡΟΣΩΡΙΝΕΣ ΘΕΣΕΙΣ ΥΠΑΛΛΗΛΩΝ ΜΕ ΣΥΜΒΑΣΗ 

ΙΔ. ΔΙΚΑΙΟΥ ΑΟΡΙΣΤΟΥ 

(Ν. 1476/84 και Ν. 1874/90) 

Δύο (1) θέσεις οδηγού αυτοκινήτων καθαριότητας 
Μία (1) θέση χειριστή οδηγού εκσκαφέα - φορτωτή 
Επτά (7) θέσεις εργατών καθαριότητας. 

Οι ανωτέρω θέσεις Β και Γ (που ήδη υπάρχουν) είναι προσωρι¬ 
νές μόνιμες και καταργούνται με τον οποιοδήποτε τρόπο αποχω¬ 
ρήσουν από την υπηρεσία αυτοί που τις κατέχουν. 

ΑΡΘΡΟ 6 

ΤΕΛΙΚΕΣ ΔΙΑΤΑΞΕΙΣ 

1) Η κατανομή του προσωπικού στις επιμέρους Υπηρεσίες και 
τα Γ ραφεία και η ανάθεση στο προσωπικό των καθηκόντων τόσο 
αυτών που αναφέρονται στον παρόντα οργανισμό, όσο και αυτών 
που πιθανώς να προκύψουν στο μέλλον, γίνεται με απόφαση του 
Δημάρχου αναλόγως των παρουσιαζόμενων, κάθε φορά υπηρε¬ 
σιακών αναγκών. 

2) Η άσκηση των καθοριζομένων με τον παρόντα Οργανισμό 
λειτουργιών βασίζεται σε κανονιστικές πράξεις που εκδίδονται 
από το Δήμαρχο σύμφωνα με τις διατάξεις του Δημοτικού και 
Κοινοτικού Κώδικα. 

3) Για την επιλογή των προϊσταμένων της Διεύθυνσης των 
Υπηρεσιών και των Τμημάτων εφαρμόζονται οι διατάξεις του άρ¬ 
θρου 9 παρ. 4 του Ν. 1586/86 «περί βαθμολογίου και διάρθρω¬ 
σης των θέσεων του Δημοσίου, των Ν.Π.Δ.Δ. και των Ο.Τ.Α.». Η 
τοποθέτηση αυτών πραγματοποιείται τελικά στις αντίστοιχες ορ¬ 
γανικές μονάδες για τρία χρόνια με απόφαση του Δημάρχου. Οι 
τοποθετούμενοι ως Προϊστάμενοι εξακολουθούν να ασκούν τα κα- 
θήκοντά τους μέχρι την τυχόν επανεκλογή τους ή την τοποθέτηση 
νέου Προϊσταμένου. 

4) Ο Προϊστάμενος της Διεύθυνσης των Υπηρεσιών προέρχε¬ 
ται από τον Κλάδο ΠΕ 1 ή ΔΕ 1 Διοικητικών. 

5) Οι Προϊστάμενοι των τμημάτων Διοικητικών και Οικονομι¬ 
κών Υπηρεσιών προέρχονται από τους κλάδους ΠΕ 1 Διοικητι¬ 
κών ή ΔΕ 1 Διοικητικών. 

6) Ο Προϊστάμενος του τμήματος Τεχνικών Υπηρεσιών προ- 

έρχεται από τον κλάδο ΠΕ 3 Πολιτικών Μηχανικών ή ΠΕ 4 Αρ¬ 
χιτεκτόνων ή ΠΕ 6 Τοπογράφων - Μηχανικών, ή ΤΕ 3 ή ΔΕ 5. 

7) Ο Προϊστάμενος του τμήματος Εξωραϊσμού προέρχεται 
από τον κλάδο ΔΕ 2 επόπτης καθαριότητας ή ΤΕ 2 Επιστατών. 

8) Τον Προϊστάμενο που απουσιάζει ή κωλύεται να ασκήσει τα 
καθήκοντά του αναπληρώνει ο Προϊστάμενος της αμέσως υπο¬ 
κείμενης οργανικής μονάδας (πρώτης στη διαρθρωτική διάταξη) 
καθώς αυτές αναγράφονται στον παρόντα Οργανισμό. 

9) Τα γραφεία που προβλέπονται στη διάρθρωση του Οργανι¬ 
σμού δεν είναι αυτοτελή γραφεία με την έννοια του άρθρου 4 του 
Ν. 1586/86 και ως εκ τούτου οι οριζόμενοι ως προϊστάμενοι αυ¬ 
τών με βάση τις διατάξεις του άρθρου 9 παρ. 9 του ίδιου Νόμου 
δεν δικαιούνται το από τις διατάξεις άρθρο 12 επίσης του ίδιου 
νόμου καθιερούμενο επίδομα. 

10) Τα απαιτούμενα τυπικά προσόντα, για το διορισμό των 
υπαλλήλων στις αντίστοιχες θέσεις, ορίζονται από τις διατάξεις 
του Π. Δ/τος 37α/87 «περί του Προσοντολογίου των θέσεων 
των Ο.Τ.Α.» καθώς και του Π. Δ/τος 22/90 και του άρθρου 83 
του Ν. 1943/91. 

11) Για τη διάρθρωση των υπηρεσιών του Δήμου στις επιμέ- 
ρους υπηρεσιακές μονάδες λήφθηκαν υπόψη οι περιορισμοί της 
5350/59/86 Γ.Δ. του Υπουργείου Εσωτερικών. 

12) Κάθε υπηρεσιακή μονάδα οφείλει να τηρεί χωριστά αρχείο 
νόμων. Διαταγμάτων, εγκυκλιακών οδηγιών και των λοιπών 
στοιχείων της Νομολογίας που ανάγονται στα αντικείμενα της 
αρμοδιότητός του. Τα βοηθήματα αυτά ενημερώνει ανελλιπώς 


και συμβουλεύεται συνεχώς για την πιο σωστή και απρόσκοπτη· 
λειτουργία της Υπηρεσίας της. 

13) Από τις Υπηρεσίες του Δήμου τηρούνται επίσης και ενημε¬ 
ρώνονται ανελλιπώς τα με τις διατάξεις του Δ/τος 542/61 και 
τις σχετικές αποφάσεις του Δημάρχου καθοριζόμενα βιβλία και 
έντυπα. 

14) Με ευθύνη των Προϊσταμένων της Διεύθυνσης και των 
τμημάτων πραγματοποιούνται οι συνεντεύξεις του άρθρου 9 παρ. 
1 του Π. Δ/τος 581/84 για την αξιολόγηση των ουσιαστικών 
προσόντων των υπαλλήλων που υπάγονται στις υπηρεσίες τους. 

15) Η σύσταση του παρόντος οργανισμού εσωτερικής υπηρε¬ 
σίας του Δήμου Νέας Μάκρης γίνεται κατά τροποποίηση του 
ισχύοντος οργανισμού του Δήμου Νέας Μάκρης, ο οποίος ψηφί¬ 
στηκε με την υπ’ αριθ. 45/1988 απόφαση του τότε Κοινοτικού 
Συμβουλίου Νέας Μάκρης. 

16) Κάθε άλλη απόφαση, σχετική με τον Οργανισμό Εσωτερι¬ 
κής Υπηρεσίας Δήμου Ν. Μάκρης, καταργείται από τη δημο¬ 
σίευση της παρούσης στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερνή¬ 
σεως. 

Αγία Παρασκευή, 17 Οκτωβρίου 1991 

Με εντολή Νομάρχη 
Ο Διευθυντής 
ΑΝΔΡΕΑΣ ΠΕΓΚΑΣ 



_ ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ 


ΕΘΙΜΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΕΕΧ 

22.3211 ΥΡΕΤ ΟΒ 

λειτουργούν καθημερινά από 8.00’ έως 13.30’ 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 50. Από 9 σελίδες μέχρι 16 δρχ. 80, από 17 έως 24 δρχ. 100 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 30 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. 

10.000 

β) 

» 

» 

» 

Β' 

» 

19.000 

Υ) 

» 

» 

» 

Γ' 

» 

6.000 

δ) 

» 

» 

» 

Δ' 

» 

18.000 

ε) 

» 

» 

» 

Αναπτυξιακών Πράξεων 

» 

12.000 

στ) 

» 

» 

» 

Ν.Π.Δ.Δ. 

» 

6.000 

ζ) 

» 

» 

» 

ΠΑΡΑΡΤΗΜΑ 

» 

3.000 

η) 

» 

» 

» 

Δελτ. Εμπ.& Βιομ. Ιδ. 

» 

6.000 

θ) 

» 

» 

» 

Αν. Ειδικού Δικαστηρίου 

» 

1.500 

ι) 

» 

» 

» 

Α.Ε. & Ε.Π.Ε. 

» 

40.000 

ια) Για όλα τα Τεύχη 

» 

85.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 500 

» 950 

» 300 

» 900 

» 600 

» 300 

» 150 

» 300 

» 75 

» 2.000 

» 4.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 























